
xk La gnove, ma no je une novitàt, 
e je che daûr di une ricercje dal 
"Sole24ore" la universitàt di Udin, 
anzit la Universitàt dal FRIÙL, si 
cjate al 15n puest de classifiche 
taliane. Triest e ven dar (26°). 

Al prin puest Trent. Su chest, il 
diretor dal Messaggero Veneto al 
à scrit intal so blog, une riflession 
che mi somee juste considerà. Al 
scrif Monestier: Se Udin al da la 
vene a Triest, Trent le da a Udin». 
Ven a stâi par lui, il riferiment no à 
di jessi la universitat triestine, ma 
che miòr. O vin di jessi 1 miors, al 
è l’invît di Monestier. Cemît no dai 
reson! Su chest numar tal articul 
su Lateriis Furlanis o disìn une 
robe compagne rispiet ai nivei di 
sicurece alimentàr: se in Italie si 
domande un nivel X, in Friul al à di 


jessi X+. Se pe sanitàt la cualitat e 

Dree Valcic 


je Y, ca di noaltris e à di jessi Y+ e 
vie indenant in ducj i setòrs de vite 
e de societàt. 

x% Disìnsi la veritat: al è stat un 
timp,che, propitpeviedespecialitàt, 
chest al è sucedût. No par dut, no 
simpri ma dispès. Il nestri Friûl al 
jere indenant de Italie, il confront 
al jere cu la Europe. Si clamave 
model Friùl, a vignivin a studialu 
par copialu. 

E la Regjon i lave daûr, e gjoldeve 
di cheste situazion di progrès, Triest 
comprendude. 

Xk O pensi che chest al sedi stàt 
il regàl dal taramot: cence chei 
muarts, cence lis mobilitazions de 
int, cence chel rapuart diret cui 
sindics, cu la politiche in gjeneràl, 
si sarès restàts indaûr. 

xok La nassite de universitât furlane 


e figure ben chei agns. Po dopo alc 


alè cambiat: cualchidun al fevele di 
masse bécs, altris di sotanisim dai 
sorestans furlans. personalmentri o 
ai simpri pensât che la storie e va 
indenanta ciclis, ma che in ognidun 
al reste alc di chel prime. 

Xk Une realtàt invezit no je mai 
cambiade: il rapuart tra Triest e 
il Friàl. Dôs storiis diviersis che 
dome un legjisladér curt di voli e di 
cjâf al podeve meti dongje intune 
istituzion aministrative tant che la 
Regjon a statàt special. 

xk Parcè duncJje no podìno jessi 
vué tant che Trent? 

$k Al sarès masse comut ricuardA, 
che la universitat dal Friûl e je sot 


I 


fimanziade, che Triest "e à simpri 
cjalàt l’ateneu di Udin, tant che 
une cualsisedi scuele superiòr", 
"il dispresi", peraulis simpri di 


Monastier. Triest no à mai glotàt 


Une Resjon che i viil 
mal ae so lenghe 
e ae so autonomie 


Intant de campagne eletoràl la 
presidente de Regjon Friàl- Vignesie 
Julie, Debora Serracchiani, e veve 
mostràt diviersis vierziduris sui 
temis Jevàts dal associazionisim 
militant furlan e si veve impegnade 
a miorà la situazion malsestade che 
la aministrazion di centri diestre e 
veve lassât pe lenghe furlane. Passat 
un an de sô elezion però nol è che lis 
robis a ledin cui sa ce miòr. 
Cualchi pas indenant si lu è fat 
— il regolament pe certificazion 
linguistiche o la adesion ae rét 


europeane pe promozion de diversitàt 


Carli Pup 





linguistiche (NPLD) — ma la liste des 
robis che no van e Je avonde plui 
lungje:laprogramazion des politichis 


pal furlan e je ferme par vie che no 


si à inmò fat bon al Plan Gjeneral 
di Politiche Linguistiche; a son stàts 
gjavâts i fonts pe cartelonistiche e pe 
comunicazion istituzionàl e lis sieltis 
fatis pai sportei linguistics a riscjin 
di premià realtàts che no àn produsàt 
grancj risultàts; lis politichis pai 
media a pidimentin propit chei miegs 
di comunicazion che ta chescj agns 
a àn lavoràt di plui e miòr; te scuele 
l’insegnament curicolàr de/in lenghe 
furlane se ancje al è partît cumò al è 
daûr a là sù pai stecs. 

Che lis robis no ledin par nuie 


ben al è sot dai voi di duc], ancje se 


la nassite de universitàt furlane, o 
zonti Jo. 

xk La citàt, la sô borghesie no rive 
a cjala fr dal so interès, di une 
concezion di citàt "martare". E tant 
che une mantide e cope ducj chei 
che i stan ator par sopravivi. 
Cheste e je la realtàt. E alore e je 
vere che in cualchi maniere o vin di 
lâ indenant, che ancje cun mancul 
bécs la nestre universitàt e fâs la 
sô figure, che tal mont la nestre 
industrie, il nestri lavor al resist, 
si fâs cognossi. Tignî bot duncje, 
ma par rivà a Jessi "Trent" o fasìn 
il dopli di fature, pierdint fuarcis e 
ocasions. 

Cheste la de 


politiche, dai politics furlans in 


responsabilitàt 


prime file, simpri plui lets al cjar 
dal podé, al partît e no al popul che 


a varessin di rapresentà. Il 


cualchidun al à miòr voltàsi di ché 
altre bande. Cussì al sucét che se lis 
pluiimpuartantisrealtàtsimpegnadis 
pe lenghe furlane si dan adun par 
denuncià la situazion e par domandà 
une “rivoluzion culturàl” de bande 
de aministrazion regjonal, a “marcà 
visite” a son propit i rapresentants 
politics regjonài, di maiorance e di 
oposizion. Un front trasversaàl che 
al mostre ce puest che la lenghe 


N 


furlane e à par lôr. A pensai ben, 
nuie di gnûf viodaàt che la ultime leg 
finanziarie de aministrazion Tondo e 
la prime di ché Serracchiani si cjatin 
in cunvigne tal dai ae lenghe furlane 
la stesse percentual di belang, ven a 
dî il 0,02%. 

Dipendial de criùre di bégs o 
di une cuistion di mentalitàt? La 
rispueste e ven facile se si pense che 
no si à volàt fà diviersis azions pe 
lenghe a “cost zero” intant che altris, 
a paritàt di risorsis invistidis, a son 
stadis fatis pardabon cence criteri. 
La cuistion però e je inmò plui clare 
se si slargje la voglade su la Europe. 
Cun di fat a son almancul dôs realtàts 
che, par numar di personis che a 
fevelin une lenghe minorizade, si 
puedin confrontà cul Friàl-VJ, o sei 
la Comunitàt Autonome Basche e il 

(al va indevant a pagj. 11) © 


| BECS A SON 


LIBARS DI PODÊ CORI 


SIMPRI PAR 


CENCE CJAVECE TOR DAL CUEL CHEI ALTRIS 


L’om di Buri 


de 


sinfoniche dal F-vg, une realtàt 


I 15 musiciscj orchestre 
nassude a Udin, no saran cjolts a 
vore a timp indeterminàt de Regjon. 
«Nol è pussibil garantî il lavòr»- al 
à dite l’assessér triestin Torrenti. 
Il cuindicinâl in lenghe furlane "Il 
Diari" di Mauro Tosoni nol sarà 
plui publicât parcè che a son finîts 
i finanziaments. 

In sumis la conclusion e je simpri 
compagne: no son bécs. 

Strani, viodàt che e je le stesse 
zonte dai milions regalats al Verdi 


di Triest. Ancjemò e simpri Torrenti: 





«La Regjon e podarès impegnasi, 
de 


Istruzion, par ufrî il studi de lenghe 


in colaborazion cul Ministeri 


slovene ancje tes scuelis a lenghe 
di insegnament taliane». Cui paial, 
viodît che pal furlan a scuele i bégs 
no son? 

Par restà tal forest. Su propueste 
di Torrenti, al Program dai intervents 
de Universitàt Popolàr di Triest, 
pe conservazion e il disvilup dal 
patrimoni culturàl e linguistic des 
Comunitàts dai Talians in Slovenie 
e Cravuazie, a son lâts 800mil euros. 

Pardabon al somearès che, se 
si vl, 1 bégs si cJatin, ma dome 
par chei altris. Pai imprescj che in 
cualchi maniere "a pucin" di furlan, 
lis cassis a son sieradis a dople 


mandade. Il 

Véso presint chés machinis cjoltis 
gnovis di steche, forsit cuntun tic 
di premure di masse, cence badà 
ae cualitàt al optional par brie di 
metile subit in strade? Machine dal 
sigàr cuntun motôr lusint ma cun 
chel difietut di fabricazion che ti fâs 
simpri danà. Bon, pensait cumò a 
cheste machine che e finìs plan plan 
tal pantan, e frache che ti frache il 
pedal dal aceleradòr, no si rive mai a 
fale saltà fàr dal dut di cheste poce. 
Cemfît mai chest pinsîr? Parcè che 
forsit al è il plui azecât par contà la 
Darte in dì di vuè. Une des storichis 
localitàts turistichis di dut il Friàl- 
VJ e di cheste bande de Italie di un 
pâr di agns e à pierdît il so incjant, 
il so riclam e pr vint provàt a 
sburtà in plui direzions e continue 
a barbotà e a cuetà. 

In principi dai agns 2000 a 
pe 


sistemazione e l’ampliament di chel 


son  partîts diviers  cantîrs 
che al è simpri stàt e simpri al sarà 
il cor dal paîs, sei a dî il stabiliment 
termàl e la famose “Aghe pudie”, 
cognossudezadaitimps dai Romans. 

Investiments pesants, diviers 
milions di euros, rivàts in grande 
part de Union Europeane che 
a àn permett di sistemà - cun 


fadie pai 


problemis intassàts un sore chel altri 


grandissime diviers 
- pissinis, centri di benstà, locài pes 
riabilitazions e si spere, dentri de fin 
dal an, di rivà a completà il “Palag 
des Aghis” cui bagns turcs, saunis 
e zone relax. Dal 2013 po dopo si 
è rivàts ancje a comedà il discors 


de gestion dal stabiliment, che e à 


David Zanirato 


cambiàt une maree di gjestòrs cu la 
conseguence di no podé programà 
cun creance ativitàts e promozion. 

No dome lis termis a àn caraterizàt 
latrasformaziondalpaîsdi Carducci, 
e il riferiment al va al maiestòs 
implant di  teleriscjaldament 
costruît abàs dal paîs, un dai plui 
grancj de Regjon e pensât par brusà 
sterps e scarts de lavorazion dal len 
che a coventin a produsi energjie 
termiche a servizi dal riscjaldament 
di albiercs, cjasis e edificis publics 
di Darte. Ancje chi come pal discors 
des Termis, idee utile e biele ma 
forsit mAl calibrade, tant che dome 
chest an, simpri a fadie, si è rivàts 
a falu funzionà come Dio comande. 

No stin a dismenteasi dal gloriòs 
Hotel Savoia, ristruturàt in lunc 
e in larc par fâlu diventa il “top” 
de Cjargne e invezit si sta incjemò 
cirint une anime pie che lu cjapi in 
gestion. 


Viodéso che 


machine lis à provadis dutis par rivà 


duncje cheste 
a stâi daûr a localitâs turistichis di 
prime fasse, come chês dal Trentin o 
dal Tirôl dal Sud. Ce che al mancje 
però, e lu vin za dit e scrit chi su la 
Patrie un pâr di mês indaûr, al è il 
mani. Sei a dî la politiche turistiche 
pal teritori e i oms che a stan daûr di 
cheste. Un resonament che al vâl par 
dute la mont da Regjon e no dome. 

Cemût mai si domandin ducj, che 
a Vilac si fas la code par jentrâ tes 
termis di Warmbad? Cemfît mai che 
di là dal Pas di Mont di Cròs si fâs 
la code par jentrâ tal Aquarena di 


Kotchack-Mauthen? 

E cemût mai che aes termis di 
Darte no si rive a imbrocjà i stes 
numars? 

Forsit parce che no si rive a 
percepî par timp che la ofierte di cui 
che al cîr il relax, lis curis termAls, 
il bonstà si è une vore modificade tai 
ultims agns e al tocje cori un grum e 
vê un grum di fantasie par stà daûr a 
chestis esigjenzis. No podìn insome 
pensa di continuà a stà in pîts cu 
la copiute di pensionats che a rivin 
sù a fasi une, dos o tré setemanis 
di vacance e vonde, o pàr cul Udin 
che al ven in ritîr dôs setemanis. Dal 
sigûr ancje lôr a fasin ben e a puartin 
bécs, guai a spudài sore. Ma ce che 
si vûl dî al è che a coventin numars, 
competizion, Imagjinazion. 

Par 


iniziative screade l’an passât a Darte 


esempi une  bielissime 
— e che si ripetarà ancJe chest Istàt 
— e je ché dal “Soggiorno dei Poeti”, 
ven a dî la aministrazion comuna], in 
acuardi cui albergadôrs, e à decidût 
di invidâ atôrs, scritôrs, musiciscj, 
poetis, artiscj emergjents di dute 
Italie che si esibissin pal public 
a gratis, vint indaûr la ospitalitàt 
complete. Altre biele idee e je ché 
di un pâr di ristoradòrs che a àn 
pensât di lancià rapuarts di scambi 
gastronomics cu la Emilie, tal segn 
simpri di Giosuè Carducci. Po dopo 
altre novitàt lis Setemanis a Cjaval, 
promovudis li dal Randis Ranch 
pai frututs, dulà che si ur insegne 
a stà su la bestrie ma ancje a vivi 
ta nature. Bogns propuesits a 'nd è, 


e mancje cumò une buine sgasade. 

Giorgio Morocutti, 
Sindic dal plui picul 
pais de Cjargne 


Marta Vezzi 





IL SINDIC GIORGIO MOROCUTTI INTUN DISSEN DI 'ZPIERT' 


Comunitàt Montane di agns in 
predél, comuns che si unissin e che 
si dividin, competencis e autonomiis 
che si smamissin, il stàt che al 
bandone il teritori sierant struturis e 
servizis, fadie a fà cuadrà il za magri 
belang... cuâl puedial jessi il doman 
par un comun di mont? 

Lu vin domandat al sindic di 
Liussàl, il plui pigul comun da 
Cjargne: jessi sindic vué nol è par 
nuie semplig, soredut se tu ti cjatis 
a falu intune realtàt di mont che e 
conte 140 animis. Giorgio Morocutti 
si cJate, pe seconde volte, a jessi 
sindic di chest paisut. 

"Lis primis dificoltàts a son chés di 
rivà a concilià il lavor cu la ativitàt 
aministrative — al conte Giorgio - jo 
no domandi nissun rimbors e i dopri 
lis feriis e 1 permès aziendài par no 
pesà su la economie dal comun. Spes 
mi cjati a valutà a cuale riunion lâ, 
par no pierdi timp preziòs par fà 
altris robis o o cîr di là a chés fûr dal 
orari di lavôr o inmò miòr, cuant che 
la mê presince no je indispensabile, 
i mandi il gno vicesindic che Jessint 
in pension al pues dedicàsi un pòc 
plui di me. Tes pigulis comunitàts 
il sindic al è in trincee: al è a diret 
contat cu la int e partant al scuen 
ancje vê rispuestis Imediadis. La int 
cuant che e viòt che no tu fasis ti ven 
a tirà pal gjachetin". 

Tai prins ponts dal so program 
eletoràl, Giorgio, al à metàt l’obietif 
di rivà ae fusion dal so comun cun 
chei di Trep e Paluce. Secont lui al 
è il prin pas di fà par rivà al comun 
di valade: un ent local di bessôl di 
Darte a Paluce cun 10 mil abitants. 
Dut chest al puartarès a rasonà sui 
grancj numars, a podé contà su 
la realizazion di grancj progjets. 
"Cuant che a son i numars, tu contis 
alc! — al dîs il sindic — O cirarai in 


chest timp di transizion di contatà i 


miei coleghis par fà in mit che lis 
stangjis che a sierin dentri i propris 
ortuts a vegnin gJjavadis par podé 
cjalà un pôc plui in là dal propi nàs. 
La ocasion e je propit cumò che la 
Regjon e sta viodint di fâ une leg pal 
riordin dai ents locâi. Cumò la fusion 
e devente plui concrete. Jo mi soi 
cjapàt la responsabilitàt di contatà 
i miei coleghis (Trep e Paluce) par 
viodi insieme di frontà un percors di 
fusion. In cheste suaze i problemis di 
lavôrs publics, o di stradis di sistemà 
a deventin di secont ordin. La robe 
plui impuartante a son i servizis chu 
ur tu dàs aes personis in mont. Mi 


ven tal cjàf un dai tancj: achì no 





IL CISTIEL DI VALDAIER A LIUSSÙL 


vin buteghis di alimentàrs, o vin 
dome une ostarie che a fin di Avost 
e sierarà. In chest câs rivà a vê un 
servizi di bus che al ziri lis frazion par 
da la pussibilitàt ai paisans, soredut 
ai anzians, di movisi al devente di 
fondamentaàl impuartance. Un altri 
esempli a son lis scuelis: par me 
lis pluriclassis no àn di esisti plui. 
O vin di formà scuelis seriis che a 
indrecin benon i nestris fruts viers 
il lôr doman. Ma chrstis robis tu lis 
fasis se tu âs une fuarce, se tu ti metis 
insieme a chei altris comuns". 
Insome il sindic di Liussàl al è 
determinàt e soredut al cròt che "nol 
è plui timp di spietà, cumò al è di 
movisi e Jo o larai in ché direzion par 


no fà murî cheste tiere di Cjargne". E 


LUI 2014 






“La operazion puartade a tiermin des 
dôs finanziariis regjonàls e je vuê un 
altri tassel che al permet al Venit di 
là indenant tal tornà a cJapà la strade 
dal rilang industrial”. E chest, a nô, 
cenusinteressial? Nus interesse, nus 
interesse. Parcè che al è propit cussì 
che al tache il comunicat stampe 
de Regjon Venit li che il president 
Luca Zaia, ai 17 di Jugn passàts, al 
à comentat la operazion di fusion di 
Friulia Sgr e Veneto Sviluppo, cu la 
nassite de gnove societàt “Friulia e 
Veneto sviluppo Sgr” (scurtàt in Fvs 
Sgr), che di ché il Venit al varài151% 
des cuotis. 

Al va indenant Zaia: “A son fonts 
par cirche 100 milions di euros che 
cumò si puedin doprà par alimentà 
inmò plui progjets di implant gnûf 
e di rilang in setòrs strategjics de 
economie dai teritoris des nestris 
dôs regjons, de agroindustrie al 
manifaturîr, des start up aes gnovis 
tecnologjiis. La Regjon Venit e je 
sigure che chest al sedi un dai veicui 
pluiutii parfàsvilupàe parsostignî lis 
strateg]iis di cressite par dimension e 
competitivitàt des nestris impresis e 
un metodi ancje propositîf par meti 
in acuardi l’intervent public cun 
iniziativis privadis cumò frazionadis 
sul teritori, smirant e rivant a tirà 
dongje invistidòrs nazionài pronts 
a contribuî cu lis lôr capacitàts 
ae riprese competitive dal nestri 
sisteme industrial”. Stant che Zaia 
al è president de Regjon Venit, si 
pues scrupulà che cuant che al dîs 
“nestri” si riferissi propit al sisteme 
industrial venit e no a un “nestri” 
slargjat. Pal rest, atrai invistiments 
privàts e sedis di aziendis e je une 
des pocjis risorsis che — in timps di 
riduzion continue dai trasferiments 
dal Stàt — e permet aes Regjons 
di aumentà la butade economiche 
e duncje i fonts disponibil par 
erogà servizis e par tignî in pîts la 
machine aministrative, e par gjenerà 
Par 


carateristichis storichis e carateriàls 


altris ocasions di  cressite. 
dai operadòrs economics — no stin 
platàsal -, la intese e somee che e 
rapresenti un “piçul jutori” plui pai 
imprenditòrs venits che par chei 
furlans. 

A son dopo cierts elements di 
rifleti. Friulla Sgr e jere stade 
segnade tant che pussibil gjestòr dai 
fonts pension regjonàls, sot studi di 
timp e che, ancje di resint, cierts 
rapresentants dal mont finanziari 
local a àn sostignàt che e je rivade 
la ore di inviàju. Se i fonts a fossin 
gjestîts pardabon di Friulia Sgr 
(cumò Fvs Sgr), o laressin a pericul 
di finanzià cui bégs furlans la cressite 


LUCA ZAIA INTUN DISSEN DI 'ZPIERT' 


dal Venit o, dut câs, di lea chescj 
sparagns al andament de economie 
dai nestris vicins. Duncje o varessin 
di sperà che la economie venite e 
vadi ben... ancje a discapit di ché 
dal Friûl? E, dut câs, o tignìn simpri 
presint che il soci di maiorance al 
reste la Regjon Venit... 

Al è dopo un altri aspiet no 
trascurabil: il rapuart resint de sede 
Bankitalia di Triest sul andament 
de economie regjonal intal 2013 al 
à evidenziàt cemût che lis bancjis 
locals a vedin rivistît in maniere 
tradizional un ràl di rilef in Friùl- 
VJ. “dilunc dal periodi di crisi — si 
lei - 1 prestits erogàts des banc]is 
locals a àn mostràt une dinamiche 
cuasi in maniere fisse superiòr di 
ché di altris intermediaris”, ancje 
a cost di cuintricolps negatîfs sui 
propris belangs (cjale ae vôs incais 
e soferencis)... Ma il rapuart diret cu 
la economie dal teritori al à permetàt 
di gjestî al miôr ancJje situazions 
delicadis. No dismenteìn, invezit, 
che al è stàt propri cuant che si 
sin imbarcjàts in aventuris in altris 
teritoris mancul cognoss@its che a 
son stadis ripuartadis sdramassadis 
su sdramassadis: il câs dal 
Mediocredito dal Friûl-VJ — che lis 
sôs pierditis in grande part a derivin 
di operazions “infeliçs” fûr regjon, 
ma chei i siei coscj a pesin cumò sui 
citadins dal Friûl-VJ che a àn di paiâ 
la ricapitalizazion — al varès di vênus 
insegnât alc. O forsit nol è ancjemò 
suficient? 

Alc di positîf, però, in cheste 
intese, si lu podarès cjatâ: di 
là di 


privâts, dai imprenditôrs, al met in 


stimolâ la iniziative dai 
competizion doi teritoris. Che par 
atrai invistiments a varan di jessi 


un plui apetibil di chel altri. Chest 

ZPIERI 


al val dî jessi in stàt di ufrî miôr 
infrastruturis e servizis, cundizions 
plui favorevulis dal credit, burocrazie 
mancul scjafoiadice e plui sclagne, 
tassazion plui smirade a agjevola la 
cressite e il disvilup (une fiscalitàt di 
vantag o ce?), poie ai invistiments in 
ricercje, istruzion e culture. In poc]is 
peraulis, un progjet di cressite che al 
dipendarà des sieltis politichis e de 
capacitàt di cui che nus aministre di 
no vierzi la stale e lassâ che i bûs a 
vadin a passonà a Asiago impen che 
sul Montàs... E 


Ò LA SGRIFE 


PÔCS ABITANTS 0 SORESTANS DI 
POC? 

Intune interviste su La Vita Cattolica, 
Bons. Guido Genero, vicjari gjeneràl 
de Arcidiocesi di Udin al domande 
plui autonomie pe Regjon Friùl-VJ 
che, pur jessint «un artifizi che met 
dongje dôs realtàts par tancj aspiets 
inconciliabii» e à di restà unide par 
domandà di stratignî plui tassis di 
chês che a van a Rome. Bociadure 
plene invezit a cui che al pense ae 
indipendence:«Nonfacciamociridere. 
— al dîs — Dove vogliamo andare con i 
pochi abitanti che abbiamo?». 

Tal moment che o stin serivint, il 
lussemburghés Jean-Claude Juncker 
al somee il candidàt principàl ae 
presidence de Commission europeane 
dal consei Ue. Lussembure: 507.448 
abitants, prin al mont (prin!) par 
Pil procapite, lenghe nazionâl il 
“lussemburghés” fat bon tant che 
lenghe intal 1984 (prime al jere 
definît un dialet todesc). 

Al à propit reson, il Bonsignòr: no stin 
a fasi ridi, dulà volno lâ cun cheste 


classe dirigjente ca? 

La situazion che si è creade, in 
chescj ultins agns, tai apalts publics 
di servizis in gjeneràl e di puliziis in 
particolar, alè pardabon preocupant. 
Ancje tal nestri Friûl. Chest setòr 
al è caraterizàt di garis di apalt 
che a son adiudicadis cun ribàs 
incomprensibii su la base di aste, e 
assegnàts ae ufierte plui vantazose 
dal pont di viste economic. 

Cuasi simpri, lis aziendis che a 
vincin l’apalt a cirin di recuperà i 
margjins magris di profit ridusint 
lis oris di vore e domandant aes 
lavoradoris e ai lavoradòrs il stes 
impegn di prime. Lorari e il salari 
a calin une vore, ma i compits e i 
obietîfs assegnâts a restin chei istès. 

Si sa benon che tal setôr dai servizis 
il cost plui alt al è propit chel dal 
lavôr, duncje si interven cuasi dome 
su chest. Al è pardabon inacetabil 
che chestis lavoradoris e lavoradôrs, 
che za no son ben paiâts, a vedin di 
patî altris riduzions. 

Chescj tais a son tacâts, agns fa, 
tai servizis di puliziis di cualchi 
caserme de provincie di Udin, cun 
fuarpeadis al orari di lavôr adiriture 
dal 30-50%. Po dopo, cu la crisi e cu 
la leg di revision de spese, in tancj 
altris apalts lis maestrancis a àn 
patidis impuartantis contrazions dal 
orari di vore. In particolar, tal apalt 
dai servizis di puliziis de Universitàt 
dal Friûl, afidat ae Colser di Parma, 
lis oris a son stadis taiadis dal 13%. 


Po dopo, ancje l’apalt dai servizis 


SERVIZIS 


IN APALIT 


Athos Di Stefano* 





des puliziis tal Ospedal Civîl di Udin 
Sante Marie de Misericordie, afidàt 
ae Markas dal Sud Tirdl, al à viodàt 
un tai des oris dal 15%. 

Tal afidament dal gnûf apalt pai 
servizis di traspuart dai pazients, 
simpri tal Ospedal Civîl di Udin, la 
dite Dussmann Service e à declaràt 
ben 30 lavoradérs in plui. Al è clàr 
che l’impegn dal sindicat al sarà 
massim e al smirarà a limità plui 
pussibil limpat social. 


Di fat, il setòr dai servizis nol à 


ay 


amortizadôrs sociâi, e duncje si 
doprade, là che al è stât pussibil, 
la Casse Integrazion in Deroghe 
par compensà almancul un pôc 
lis pierditis di salari derivadis de 
riduzion di orari. Si à di capî che 
chescj tais a van a penalizà personis 
cuntune paie za cetant basse e cun 
dificoltàts seriis di ricolocazion! 

La tant famose ma ancje teribil 
revision de spese publiche e à di 
tocjà duc] i aspiets organizatîfs, a 
360 grats, e no colpî massime o dome 
lis fassis za penalizadis e debilis. 

A àn di finî chesc]j tais malacuarts 
di orari, di salari e di puescj di 
lavòr, razionalizant la gjestion dai 
apalts e eliminant lis stragariis 
par miorà, invezit, la cualitàt dai 
servizis furnîts des ditis in apalt e 
tornà a dà considerazion e dignitàt 
aes lavoradoris e ai lavorad6rs che a 
lavorin in chest setòr. E 

* FISASCAT CISL di Udin (setòr 


Cumierç, Terziari, Servizis) 

AL PUES 
DEVENTAÀ 

Il scandul dal lat infet al è une di 
chés robis che nus lassin cence 
peraulis. A dî il vér no: lis peraulis 
a son tantis, ma dome che a saressin 
dome blestemis. Cemôût che e je lade 
la cuistion lu savés ducj. I Carabinîrs 
a àn cjatàt tossinis, intune cuantitàt 
vietade, dentri il lat des Latariis 
Furlanis di CjJampfuarmit. 

Ce biele figure e ce dam, no dome 
pe nestre salàt ma ancje pe nestre 
muse di gjenuinitàt dai prodots. 

E noaltris cocài che o vin fate 
une bataie di principi par difindi il 
consorzi, par che nol ledi tes mans 
di Granarolo. Un simbul. Latariis 
Furlanis al rapresentave un simbul 
dal lavòr, de tiere furlane. 

Cumò o sin tant che chei altris: 
imbroions e delincuents. No dome, 
o zuìn cun la salàt de int. 

Se po dopo cualchidun al à la muse 


di fevelà di "pome patoche", dant la 





colpe dome a cualchi diretòr galiot o, 
piés ancjemò, disint che in sumis la 
robe "no jere tant pericolose" o che 
lis misuris a son masse esigJentis, 0 
sin propit dal gjat. 

No vin di vé nissune remission par 
chei che a doprin lis peraulis “Friàl” 


o “furlan” par determinà la cualitàt 


di un prodot o di un imprest. Cheste 
definizion o vin simpri dite che e je 
un alc di plui, parcè che e fâs di spieli 
ai valòrs che i stan daûr: onestat, 
lavòr, serietàt e competence. 

Se ancje dome une di chestis 
cualitàts e va al mancul, e salte 
dute le mignestre e tu pierdis di bot 
dute la fiducie. Di plui, parcè che il 
tradiment si paie dôs voltis. 

Ancjemò alc. Se un prodot, un 
imprest si clame “furlan”, il so jessi 
sul marcjât no je une cuistion dome 
dai siei parons, de sô dirigjence. 
Al à di rispuindi ae coletivitât. Il 
so profit, il so interès al ven daûr a 


(al va indevant a pagj. 11) © 

Cuntun pôc di ritart rispiet ai agns 
passàts, manzis, vidiei, pioris e 
cJaris di fin di Jugn, prins di Lui, a 
àn tornàt a cjapà la strade pe mont, 
a passon. Si è tornàt duncje a ripeti 
il rît secolàr de transumance che 
a dispiet dai timps che a cambiin, 
al reste un dai ponts di riferiment 
de economie montane. A son cirche 
un centenàrin Friûl-VJ i arlevadòrs 
che a resistin a cjamà lis malghis, 
une cuarantine in  particolàr 
chei che a rezin vacjis di lat e a 
produsin formadis, scuetis e altris 
prodots. Di medie ogni arlevadòr 
al puarte a passonà des cincuante 
al centenàr di manzis tai pascs di 
Cjargne, Val Cjanal, Glemonat e 
Friàl Ocidental, “cun problemis 
simpri plui intrigôs” al conte 
Alberto Pischiutti, president de 
Cooperative regjonàl dai malgars. 
“Aes rognis che di an in an si 
sglonfin — al spieghe - chest Istat 
o vin ancje il fastidi dai dans che 
e à lassât la pesante neveade dal 
Invier passât, cun trois slambràts, 
caseris ruvinadis e lozis di comedA; 
po dopo o vin anc]je il probleme de 
aghe che e à di jessi potabile par 
podé rispietà duc] i criteris igjenics 
sanitaris che a coventin a produsi 


il cug, in sostance e je simpri une 

bataie”. Un pocje di sperance le 
dan i zovins che tai ultins agns 
a àn tornàt a vê passion di chest 
mistîr, dûr e plen di sacrificis. “E je 
vere: si stan tornant a svicinàsi — al 
conferme Claudio Peresson, un dai 
arlevad@rs cun plui esperience de 
Cjargne — cualchidun al à cjapàt il 
testimoni dai gjenitôrs o dai nonos, 
cualchidun altri invezit si è fat 
indenant di bessôl. ancje chi però 
o vin di fà 1 conts cul dret e cul 
ledròs de medaie, parcè che se e 
je vere che i zovins a stan tornant 
in malghe, diviers di lôr no àn la 
formazion juste par cuvierzi duc] i 
mistîrs, in altris situazions invezit 
a son i vecJjos che no vuelin molà 
dal dut la man e a stentin a fidàsi”. 

I] passags gjenerazionài a àn 
puartàt ancje un miorament de 
cualitàt des lavorazions e duncje 
ancje dai prodots, lu conferme 
Ennio Pittino, che pal Ersa, l’Ent 
regjonâl pal svilup rural, al seguìs 
malghe par malghe ce che al 
sucét in mont: “dîs, cuindis agns 
indaîr o cjatavin arlevadòrs stracs, 
demotivaàts, che a volevin mola 
dut, cumò o vin malgàrs e casàrs 
di sucès e formadis e scuetis che 
a vincin premis ator pal arc alpin. 
Risultâts che si sta otignint ancje in 
gracie dal PPL, un disciplinàr che 
al regule lis “pigulis produzions 
locàls” e che al covente par rispietà 
dutis lis normativis di leg ma ancje 
par podé vendi i prodots a un presit 
remuneratîf par cui che iu fas. Di 
fat un altri probleme dal sisteme al 
è chel di rivà a sostegnî i cosc]j de 
ativitàt economiche — al fâs notà 
Pittino - cui che par esempli al à 
ancje l’agriturisim tacàt de malghe 
al è fortunàt parcè che al da fàr 
subit ce che al prodûs, chei invezi 
che no lu àn, a àn par fuarce di cirî 
altris stradis”. 

Il sisteme des malghis de nestre 
Regjon no stin a dismenteàsi al 
à dople e triple funzion: di une 
bande al permet une produzion di 
trasformazion dal lat di altissime 
cualitàt, di ché altre al ten net e 
curàt l’ambient, tignint cont di dut 
il teritori di val, riviestint tra l’altri 
une part impuartante di atrazion pal 
turisim estff. 

Al sarès biel in definitive che la 
Regjon e metès adun une riforme 
complessive in stàt di proviodi di 
une bande un sisteme incentivant e 
just par chei che pardabon a crodin 
tal setòr, di ché altre intervents 
specifics pal mantigniment des 
stradis forestàls e dai trois, cence 
dismenteàsi di meti a bant malghis 
e stalons publics dant prioritàt ae 

indivisibil e e je une componente 
de IUC (Impueste Uniche Comunàl) 
destinade ai servizis comunài tant 
che la anagrafe, il furniment urban 
e la iluminazion publiche. 

A varan di paià ducj i fabricAts, lis 
abitazions principàls, lis impresis 
e lis areis edificabilis. A saran 
esentàts i terens agriculi. 


x . 


La Tasi no à cjapât il puest de 
Imu, abolide dome pes abitazions 
principâls fale chês di lus (A/1, 
A/8 e A/9). Duncje, il proprietari al 
podarès paiâ dutis dôs lis tassis o 
dome une des dôs daûr chel che ogni 
singul comun talian al deliberarà 
dentri dai 18 di Setembar (scjadince 
di viersament ai 16 di Otubar) o al 
à deliberât za dentri dai 31 di Mai 
(scjadince di viersament ai 16 di 
Jugn). 

I sogjets obleâts al viersament a 
saran i proprietaris dai imobii o cui 
che al sedi titolâr di un dirit reâl di 
gjoldiment (usufrut, dirit abitazion, 
e v.i.). 

La novitât a pet de IMU al è 
che subiets obleâts a saran ancje 
i incuilins o comodataris par une 
cuote che no pues jessi plui basse 
dal 10% o superiôr al 30% di chel 
che al è dovût. Di consecuence, sul 
imobil afitàt o concedût in comodât 


il proprietari al metarà dome che la 


diference (90% - 70%). 





PRIME CJASE 





PRIME GJASE LUS (A/1, A/8 E A/9) 


E press 





Il calcul al pues jessi complès: 
si partìs de jentrade catastical dal 
imobil, rivalutade dal 5%, e si le 
moltipliche par un coeficient di 160 
intal câs di cjasis e abitazions (80 
pai uficis, 55 pes buteghis, 65 pai 
imobii struturài). Dopo si metin intal 
calcul lis alicuotis e lis detrazions 
fissadis a nivel comun. 

Tant che in passat pe ICI e pe 
IMU, la gruesse dificoltàt di cheste 
impueste e je la presince sul teritori 
talian di vot mil comuns che a àn 
plene autonomie di legjiferà cu la 
consecuence che ogni comun al 
varà regulis di aplicazion e di calcul 
diviersis. 

Cussì, par esempli, o vin comuns 
che a aplichin la Tasi dome ae 
abitazion principàl (che noje subiete 
ae IMU), intant che altris comuns a 
aplichin alicuotis diviersis su dutis 
lis tipologjiis di imobils. Cun di 
plui, su la abitazion principal al è 
pussibil cubià une detrazion fisse e 
in cualchi câs ancje une pe presince 
di fîs residents. O la detrazion si 
apliche a scaions decressints cul 
cressi dal valrcatastical dal imobil. 
Ultin fatòr pussibil di complessitàt 
al è la eventual domandade di 
presentazion dal model ISEE cun 
indicadòrs sot che a àn di jessi sot 
ciert nivei par otignî la esenzion 
de Tasi. H eè Responsabile Fiscal 

FLASH MOB E TRADIZION, 
GNUF E VIERI METUTS 
INSIEMIT DI UNE 
GNOT MAGJICHE: "LA 


GNOT DAL AGACON" 


Dree Venier 

La Patrie dal Friùl e je aromai 
passe di un an che à inviat la sô 
pagjine Facebook. Un imprest 
par difondi il gjornal, ma ancje 
par incuintrà e dialogā cui 
letors e cu la int che e baline 
pal social network. E cussì 
al capite di incuintrà cualchi 
realtat interessante... 
KKK 

Il mês stât pe vilie di S. Zuan (la 
gnot dai 23 di Jugn), su Facebook o 
vin cjatât une iniziative singolâr: un 
flash mob virtuâl par celebrâle. Un 
flash mob al è il metisi dongje di un 
trop di personis intun spazi public 
par fâ su une azion particolâr, par 
tornâ a sparniçâsi vie subit dopo; 
in chest câs al è stât fat su la rêt, 
midiant Facebook, par coinvolzi 
ducj i furlans tal mont tal rignuvî i 
rîts antîcs. La vilie di S. Zuan, di fat, 
e je la gnot magjiche par ecelence 
li che si fasin antîcs rîts di amôr, 
buine fortune, strolegament. Il plui 
famôs forsit al è la barcje di S. Pieri 
cul blanc dal ûf te aghe. O vin sintût 
la ideadore di cheste iniziative, 
Roberta Masetti, par savê cemût 
che e je lade. 


Mandi Roberta, cemût âstu 
tacât a interessâti di furlan e di 
tradizions e ce fâstu te vite? 

Jo o fâs la decoradore. Par tancj 
agns no mi soi interessade dal 
furlan, fintremai che su la mê strade 


o ai cjatât bons. Gjilbert Pressac, 


sesoocococooocososocoosocosoosoooooooo 


e daspò, traviars di lui Renato 
Jacumin, pre Toni Beline, fin a rivà a 
Galliano Zof e pre Meni Zannier. 
Cussì o ai tacât a cjapâ a cûr lis 
tradizions furlanis. Però jo no soi une 


“studiade”, o soi une passionade. 


Vuelistu spiegânus inanzidut la 
idee e cemût che ti è vignût di 
proponile in internet? 

Cuant che o jeri piçule mê none, 
mari di mê mari, che si clamave 
Mariute, mi à insegnât a fa la barcje 
di S. Pieri cul blanc dal ûf. Ca di nô, 
su lis cuelinis di Murùs si fâs la Gnot 
di S. Zuan, daspò o ai scuviert che 
vie pal Friûl si fâs ancje a S. Pieri: 
di li al è partît dut e cussì o ai pensàt 
di tornà a proponi cheste robe cuant 
che mi soi inecuarte che lis gnovis 
gjenerazions no savevin nule. 

Cun di plui chi, a Murùs, nô o vin 
une liende scrite ancje di Catarine 
Percude, che conte de Gnot di S. 
Zuan, di un cocolar e di ce che e fâs 
la rosade, o agaçon. Cussì, une dì 
di un pâr di mês indaûr, in chat cun 
Eduardo Dino Baschera dal Fogolàr 
Furlan di Buenos Aires, i ai butade 
far la idee e lui al à dite di sì, subit. 


E duncje ce véso fat? 

O ai di dî grazie ai amîs argjentins, 
soredut a Eduardo e a la s6 femine 
Noemi “Mimi” Salva, che a àn 
imbastide subitune pagjine grafiche, 
e le àn metude in Rét. 

Al è stàt un moment che jo e Mimi 

o stavin lavorant tal stes moment a 
butà jù il test, in condivision, jo chi 
e Mimi de Argjentine... une vore 
emozionant! 

Zonte di 
confermade des elezions, e à aderît 


Ancje la Murùs, 
cun entusiasim. Oltri a la iniziative 
su internet o vin fat la gnot dal 
agaçon lant pai pràts, o vin fat ancje 
un video. Al jere ancje il sindic, 
Roberto Pirrò, e a la assessore 
a la culture e vicesindic Albina 
Montagnese... 

Il president dal Ente Friuli nel 

Mondo, Piero Pittaro, al à dite a 
duc] i fogolars di aderî, e i tre amîs 
da la stampe, Silvano di Varmo, 
Elio Varutti e Walter Tomada a àn 
publicizade la iniziative cui lôr 
articui. E un grazie a dute la int che 
e à partecipàt: o vin invidàt a mandà 
imagjins de lôr “gnot dal agaçon” 
e ancjemò al sta rivant material: 
ancjemò no podìn dî in trops che a 
àn partecipàt! 
Intant o podìn dî che su la 
nestre pagjine o vin scrit i varis 
incjantesims che o proponevis 
e la robe e à vùt un successon. 
Prossim an si tornial a fale? 

Sì, il prossim an si torne a fâ: il 
comun mi à date disponibilitàt, e o 
slargjarìn la robe. Ancje parcè che 
aromai il progjet lu vin tacàt nô e 
no si pues lassâlu pierdi. Soredut, 
apont, o vin la liende dal cocolàr, 
cemt che o disarin il prossim an... 
E je voie di tradizion, se 
proponude in maniere atual e 
ben fate: ce pensistu? 


Un cjàr amì mi à dit simpri: 


compagne la tradizion cu la 
inovazion... Ve ca! Cussì al è 
plui facil interessà lis  gnovis 


gjenerazions, ancje se par dî il vér, 
ancje tante int no plui zovine si cjate 
su Facebook. Chel di internet al è un 
public imens, e plui facil di fà savé 
une robe, soredut ator pal mont. 


Par te internet e i social puedino 
juda lis piculis lenghis? 

Po sigàr che lis gnovis tecnologjiis 
a puedin salva e difondi lis pigulis 
lenghis. Intun mont global, là che 
peraulis e usancis a tabain inglés, 
lis piguli lenghis a puedin fâ la 
diference. Dome mantignint la 
proprie identitàt si pues cressi come 
montintîr: cressi come culture, come 


rispiet, come creativitàt. Il 

e frache il “mi piace” 
par seguînus ancje li! 

Il plui braurôs al si è fat tatuâ su pe 
schene une acuile. E al dîs: “Jo chest 
puest, il Friûl, lu sint me, i volarès 
vivi e lavorâ achì”. La manifestazion 
estetiche di trop che i ten, le à 
palesade cussì: un dissen su la piel. 
Gabriel Visintin, 31 agns, fotograf di 
Colonia Caroya, Argjentine, al è un 
dai 12 fantats — duc] dissendents di 
nestris emigràts - rivàts a Udin par 
seguî la cuinte edizion dal cors di 
perfezionament “Valòrs identitaris 
e imprenditorialitàt” (Lu organize 
l'ateneu cul Jutori dal Ente Friuli nel 
Mondo F-VJ). Il zovin al è il cjaf-grup 
(morâl) dal trop, pal plui compont 
di siei conazionài (9); chei altris 3 
a son brasilians. Un colp di telefon 
e l'apontament al è li de Cjase dal 
Student di viâl Ongjarie, dulà che a 
son logàts. 

A sonzovins che a rivin catapultàts 
intun Friûl che a àn dome scoltàt, 
sintàt a dî, salacor viodît in cualchi 
cartuline. Une furlanetàt “di ripuart” 
o che e passe dome pai lôr cognons. 
Puntel, 
Visintin li che si lei la storie de 


In chei Londero, Toso, 
emigrazion viers la Americhe Latine. 
Ma ce che al è restat, vué, di ché 
epopee e ce che al è restàt di che 
idee di Friûl rivade traviers dai lôr 
vons, al è avonde pôc. E chel pdc, 
stuart di folclôr, di gastronomie o di 
un "pastiche" talianot. Sparide la 
marilenghe, par esempli: nissun dai 
cuatri zovins che o incuintri la fevele, 
far che cualchi peraule o frasute. 
Nilce Gregoret, 24 agns, inzegnîr 
ambientàl di Avellaneda, Santa Fè, 
Argentina, strabasavone di Sagràt, 
lu dîs: “O soi simpri lade al Fogolàr 
Furlan e par me Friûl al jere il bal, i 
cjants, il mangjâ “crostul” (chest lu 
dîs propri par furlan). Jo no vevi un 
concet che al corispuindès al vér di 
chest puest. Par me e je stade dute 


une novitàt e une biele scuvierte. In 
prin, sul màt di lavora. La serietàt, 
il sens de professionalitàt, de voie di 
fa, la pussibilitàt di organizazion in 
cooperativis che o ai cjatàt chi al è 
alc che al samee cetant a ce che o 
vin in Argjentine. Po il paisag. Par 
me il Friûl al è mont, mâr, culinis, 
dut un, dut dongje. La bielece di 
un paisag”. Romina Venica, 26 
agns, fisioterapiste, strabasavon di 
Dolegne, ancje jê di Avellaneda: 
“Ancje jo no vevi propite nissune 
idee di Friàl, stant che nancje no 
lavi al Fogolàr, se no tai ultins timps. 
Mi à colpît cetant il fat che al è un 
puest picul, dulà che si à dut, su lis 
curtis distancis. Li di nô, si à invezit 
di percori chilometris e chilometris 
par la di une bande a ché altre. Il 
cors che stin fassint ae Universitàt 
nus à Jjudat a capî alc di plui su la 
storie e la culture di chesc] puescj, 
lenghe e tradizions di cheste int che 
po e je la nestre int”. La zovine e 
je in stage al Gervasutta, maraveade 
de tecnologjiis e di metodologjiis di 
riabilitazion che no veve mai viodît. 
Gregoret invezit e passe part di 
cheste esperience ae Net: “I miei 
coleghis — nus à confidàt— mi àn dite: 
Va là e impare cemft che a gjestissin 
lis scovacis. E jo lu ai fat!”. 

Altre storie e je ché di doi zovins, 
che a rivin di Colonia Caroya, il paîs 
fondât dai furlans. Gabriel Visintin, 
chel dal tatuag, al cjate subit un alc 
in comun cun cheste tiere: il caratar, 
il màt di fa. Chest Friûl si lu spietave 
cussì, cun cheste int. E cussì lu à 
cjatàt. “Po dopo la idee gjeografiche 
dal puest e jere dal dut sbaliade. In 
cjase mi fevelavin dome di monts, 
monts, monts. Jo mi spietavi un 
puest di mont. O soi lat a viodi i paîs 
dai miei strabasavons, Parteulis e 
Cividàt. E o ai scuviert di bessôl 
di trop pòc che o cognossevi cheste 
tiere. Noaltris a Colonya Caroya o 
sintìin un fuart leam cu lis nestris 
origjins, o volìn scuvierzi, cognossi. I 
tignìn cetant”. Visintin si fermarà chi 
di nô plui dai compagns, par viodi se 
al rive a cjatàsi un lavor. Al moment 
al è in stage ae Solari. Il zovin al è 
parint di Maximilian Pez, architet, 
31 agns, che al ven di Jesus Maria. 
Ju lee Cividat e il von “Lauret”. Il 
periodi di tirocini lu sta passant 
intun studi di architeture di Udin: 
“Jo il Friàl lu viòt tant che un puest 
cosmopolite. Di ce che o ai constatàt, 
la int ti jude, se tu âs dibisugne e je 
vierte. Dut diviers di ce che o pensavi 
sul inprin”. 

Ae fin de tabaiade o olsi: ma i 
brasilians? Dulà sono? A rispuindin 
in coro: “Chei a son simpri ator. Ur 


plàs il Cittafiera”. E 

Jaltaliee 


“a fat scuele” 
In Slovenie... 


Tjasa Gruden 





In mancul di vincjecinc agns des 
primis elezions democratichis e 
de declarazion di indipendence, la 
Slovenie e à imparàt in curt lis 'miòr 
pratichis' de vicine Italie: nassite 
continue di gnovis listis o partîts, 
framentazion - soredut a çampe 
-, personalisims, politics di riléf 
cjapàts dentri in vicendis judiziariis 
- dispès di coruzion - e, intai ultins 
agns, ancje une instabilitàt politiche 
fuarte. Dopo lis dimissions de 
prime ministre Alenka Bratušek 
- dopo de vitorie al congrès dal so 
partît, Pozitivna Slovenija, di Zoran 
Jankovič -, uficializadis in parlament 
ai 8 di Mai, il president sloven Borut 
Pahor al à convocat pai 13 di Lui lis 
secondis elezions anticipadis inte 
storie de Slovenie, dopo chés dal 
Dicembar dal 2011. 

La ultime legjislature slovene 
che e à operàt intal periodi di crisi 
economiche e finanziarie massime, 
e je durade duncje mancul di doi 
agns e mieg sui cuatri di mandàt, e 
e Je stade caraterizade di doi guviers 
diferents - chel di centridiestre di 
Janez Janša e chel di centrigampe 
de Bratušek - e trê mandataris: di 
là dai doi prins ministris, ancje il 
sindic di Ljubljana Zoran Jankovič 
che, dopo vê vinçût lis elezions cul 
partît Pozitivna Slovenija, nol à rivât 
a formâ un guvier. Doi dai partîts 
fondâts intor de consultazion eletorâl 
dal 2011 che a vevin otignît risultàts 
otims - val a dî Pozitivna Slovenija 
di Jankovič e Državljanska, liste 
vuidade chê volte di Gregor Virant - a 
riscjin cumò, stant ai prins scandais, 
di no rivà a passà il soiâr di bariere 
dal 4%. 

La pe 


politiche e la malfidence in chei che 


disafezion cressinte 
ur disin professionisc]j de politiche e 
intes istituzions, e je testemoneade 
no dome des tantis manifestazions 
che si son corudis daûr intai ultins 
agns - definidis dai organizadòrs 


ancje riviei popolàrs - ma ancje 


dal cal inte afluence aes elezions: 
plui dal 80% aes primis elezions 
parlamentàrs intai prins agns '90); si 
è sestade tra il 60 e il 65% intai ultins 
dîs agns, fin a rivà ai records negatîfs 
intes ultimis europeanis (mancul dal 
25%) e al referendum dai 8 di Jugn 
passàts (mancul dal 12%). Altre 
prove de malfidence intes vecjis 
composizions politichis - fale chés 
di diestre, tant che SDS, che a rivin 
a mantignî une base eletoral avonde 
stabil -, i sucès efimars di partîts e 
moviments che si son presentàts tant 
che 'gnûfs'. Chest il câs di Jankovič 
e Virant aes parlamentars dal 2011, 
o dal ex president de Cort dai Conts 
Soltes aes ultimis europeanis. E i 
prins scandais pes prossim politichis 
a segnin come vincidòr probabil, 
o in ogni câs tra i favorîts, il gnûf 
partît dal jurist Miro Cerar, fondât a 
principi més. 

Il partît di Cerar al è ancJe un dai 
pôcs che nol è daûr a cirî acuardis 
preeletorài,mailsoleader,declarantsi 
estrani aes vecjis divisions politichis 
tra diestre e campe che al stime 
sterilis e danosis pal paîs, al à dit 
di jessi pront a colaborà dopo lis 
elezions cun ognidun che al vedi 
a cûr la sorte de Slovenie e che 
nol sedi cjapàt dentri in câs di 
coruzion. Za rivàt invezit l'acuardi 
eletoral tra socialdemocratics, partît 
dai pensionàts e liste Solidarnost, 
dai 


popolàrs. Al stes mt, al somee 


nassude dopo moviments 
za pront a diestre l'acuardi tra 
Nova Slovenija, SLS (popolars) e i 
democratics di SDS di Janez Janša 
che in curt al varès di scontâ la sô 
condane a doi agns di reclusion, 
jessint stât judicât colpevul di 
coruzion intal cognossût affaire 
Patria. Interessant al sarà viodi 
ancje il risultàt che e otignarà la 
prime ministre dimissionarie Alenka 
Bratušek che e à fondât il gnf partît 
ZaAB (Aleance AB), dopo la disfate 
inte corse ae presidence dal propri ex 
partît, soredut in relazion ai risultàts 
che al otignarà chest ultin. Plui di 
chés altris voltis, l'element decisîf 
des prossim elezions politichis al 
sarà cun ogni probabilitàt propit la 
percentuâl di chei che a àn dirit che 
a decidaran di lâ a votà. Cundut che 
il periodi nol sedi - in chest sens 
- tra chei miòr, stant che la date 
fissade pe consultazion e je ai 13 di 
Lui, moment tradizionàl par feriis e 
vacancis. Propit par chest, la Cort 
costituzionaàlsiècJjatade avédi decidi 
su la legJitimitàt di convoca elezions 
intal periodi estîf cuant che in tanc]j 
a podaressin viodisi dineade, a cause 
magari di feriis za programadis, la 
oportunitàt di esercità un dai propris 
dirits fondamentài. La Consulte, 
però, nol à rilevàt problemis di 
incostituzionalitàt su la decision 
dal president Pahor di convoca lis 


elezions anticipadis pai 13 di Lui. E 

Trest che 
SI clame 
Usterrel( 


Janez Erat 

Dut il mont, ma soredut la Europe, al 
ricuarde i 100 agns de prime vuere 
mondial, la catastrofe determinante 


dal XX. Pe 


danubiane chel al fo l'inizi de sô 


secul monarchie 
fin, par altris tant che la Jugoslavie 
e la Cecoslovachie la pussibilitàt di 
liberàsi e di lâ indenant di bessôi. 
Cun cirche 676.000 km?, la Austrie 
Ongjarie e fo in tiermins di superficie 
ilsecontstàtpluigrantda@rla Russie, 
e cun 52,8 milions di personis - 
dar la Russie e l'Imperi todesc - in 
tiermins di popolazion, il tierg stàt in 
Europe. Di dut chel al è restàt un rest 
che si clamà dopo la vuere Deutsch- 
Osterreich o la Austrie todescje, 
tant pigul che a vevin la intenzion di 
deventà part de Gjermanie; chest, in 
fin, intun contest negatîf al sucedè 
tal 1938. 

In realtàt, l'Imperi si è disgregàt za 
tal imprin. Cul sostegn dal president 
american Wilson, e fo proclamade 
la Republiche 
28 di Otubar dal 1918 a Praghe. I 


rapresentantsdalvieristàtlucjaparin 


cecoslovache ai 


sù cence obiezions e a proclamarin 
la Republiche Deutsch-Osterreich. 
Une dì dopo, il Stàt dai Slovens, 
Cravuats e Serps al proclamà la 
indipendence. 

Tai ultins dîs de vuere, l'imperi al fo 
une pure finzion. Ancje se slovens, 
cravuats, slovacs, cecs e talians, 
furlans, bosgnacs, polacs e galizians 
(un total di undis lenghis si fevelavin 
tal esercit) a vevin servît tal esercit 
asburgjic, ducj si cJatarin in gnûfs 
stàts vincidòrs. Un vêr paradòs pai 
soldats, chel di jessisi batàts pal 


imperi e dopo di cjatàsi intun stàt 


aversari e vincidòr. 

kkk 
I Asbures fondadôrs de 
Europe unide? 

I austriacs a fevelin une vore dai 
Asbures e la Austrie si identifiche 
tant che il fondadôr de Europe unide. 
La division de zone euro intun grup 
setentrionàl e meridional e podarès 
puartà ae disintegrazion de Union 
europeane, al à dit il storic austriac 
Manfred Rauchensteiner. Un eròr 
simil e fo la division de monarchie in 
Austrie e Ongjarie, e o vin vué ancje 
chel istès probleme cul nazionalisim. 
De grande catastrofe de prime vuere 
mondiAl no si fevele tant in Austrie, e 
i gjornâi a tasin. La rason e je di sigûr 
la cuistion de colpe di vê proclamàt 
uficialmentri la vuere prin di chei 
altris. 

kkk 
Nol è previodût nissun 
grant event centrâl 

Tal museu di Storie Militâr, dal 
inizi dal Istàt si mostrarà par une 
setemane la cjamese plene di sanc 
dal erêt al tron sassinât. In plui, tal 
museu e reste —no cate lis molteplicis 
domandis dai paîs forescj - la 
machine li che Franz Ferdinand al 
stave viazant cuant che al sucedè il 
tragjic atentât dai 28 di Jugn. 

I media a critichin il fat che il 
guvier nol vedi previodût nissun 
grant event centrâl. 

La cerimonie uficiâl di stât si 
è davuelzude ai 18 di Jugn te 
Biblioteche Nazionâl di Viene; il 
president Fischer al à fevelât ancje 
de responsabilitât te vuere dal 
imperi austroongjarês. Il focus dal so 
discors al è stàt su la impuartance e 
emergjence de pàs. Tant che esempli 
positîf de storie austriache, a àn 
rindàt omag ancje al centenari de 
muart de scritore Bertha von Suttner 
che e à otignît tant che prime femine 
il premi Nobel pe pâs tal 1905. E 
fo la fondadore dal moviment pacific 
todesc. Bertha von Suttner e murì di 
cancar ai 21 di Jugn dal 1914, dome 
pocjis setemanis prime dal sclop de 
vuere; fin ae ultime dì e à visat dal 
pericul cu lis peraulis: "Die Waffen 
nieder!", "Jù lis armis." 

"Péc prime dal centesim inovâl 
dal assassini di Sarajevo, il cancelîr 
Faymann e il ministri de difese Klug 
a visitin cu la "idee di pàs" la Bosnie 
e i Balcans ocidentài". Dulà che 100 
agns fa il conflit mondial al tacà, si 
cjatin cumò di gnûf soldàts austriacs. 
"Ma cheste volte par garantî la pàs", 


al spieghe il cancelîr. E 

Tra il PE e il NPLD. 


Gnovis, domandis 
e prospetivis 


Marco Stolfo 

Si vierc la gnove legjislature dal 
(PE) 


reggon Friàl-VJ e cjate un gnûf 


Parlament european e la 
eurodeputat. Cun di fat, dongje di 
Isabella De Monte, al sarà ancje 
un altri europarlamentàr espression 
de comunitàt territorial che e ten 
dongje il Friûl e Triest: al è Marco 
Zullo dal M5S, che al è a stà a Cjons 
e al à vuadagnat un puest tal PE 
dopo di une verifiche dal numar 
des preferencis cJapadis dai diviers 
candidats de sô liste. 

Tal moment che o sin daûr a lâ in 
stampe no savìn ancjemò cemft che 
si compuartarà il PE in ocasion de 
elezion dal president de Comission 
europeane. I guviers dai VincJevot 
si àn cjatàts adun ator dal non di 
Jean Claude Juncker (PPE), ancje 
se il britanic David Cameron al 
è cuintri. Tal moment che o lin in 
stampe il Parlament european nol à 
ancjemò esprimft lis sôs posizions. 
La prospetive probabile e je ché 
di une “Grosse Koalition” che e 
promet un tic plui di dinamisim in 
cjamp economic e social: no dome 
rigor e austeritàt, ma ancje cressite 
e disvilup. Dome promessis? 

Un dat sigàr che al rive dal cûr 
de Europe al tocje la delegazion 
dai eurodeputàts nazionalitaris e 
regjonalisc]j progressisc] de Aliance 
Libare Europeane (ALE) che e à 
sielzàt il so president: al è il filosof 
catalan Josep-Maria Terricabras, 
elet te liste “L'Esquerra pel Dret a 
Decidir”, coalizion indipendentiste 
di gampe vuidade di Esquerra 
Republicana de Catalunya (ERC). I 
doi vicepresidents a son la galese Jill 
Evans dal Plaid Cymru e il scozés Ian 
Hudghton dal SNP. Terricabras al 
sarà ancje vice dal grup parlamentàr 


ALE-Verts. 


(al va indevant a pagj. 11) © 

Une specialitat 


simpri plui 
vitime dal 








neocentralisim 


Antonella Lanfrit 

"O vin di difindi ce che o podìn difindi 
intun procès di centralisim come 
chel che al è in at, ma la domande 
di fonde e je: di cuale specialitât vino 
dibisugne"? 

Giorgio Cavallo, storic autonomist, 
bielzà assessôr cul guvier Cecotti 
de citàt di Udin e president di 
Legambiente, al continue a tignî un 
grum di voli lis dinamichis politichis 
istituzionàls che a rivuardin il 
Friùl e la Regjon, tant plui cumò 
che il Guvier di Matteo Renzi al à 
decidàt di muda di gnff il Titul V de 
Costituzion, il Sent e la leg eletoràl. 

Riformis che lui al viòt tant 
che blecs di un progjet plui larc e 
centralistic e jenfri chestis riformis 
nol viòtancjemò a clàr se "o puartarìn 
a cjase risultàts pal Friàl-VJ o pe sô 
presidente", al dîs Cavallo, zontant 
che se al sarà il secont câs a saran 
risultàts "su robis margjinals". 

Se la croniche e consee di no jentrà 
tal specific de riforme dal Titul V, par 
vie che la materie e va fasintsi biel 
che si scrîf e duncje a podaressin 
jessi mudaments, dut câs Cavallo al 


met in lûs mancjancis claris e che 


N 


cualitât 

dificilmentri a vignaran cuviertis 
ancje dilunc il cors parlamentàr 
dal provediment. "Lis cuistions di 
fonde che a caraterizin la diviersitàt 
dal Friûl-VJ - al dîs - no rapresentin 
un spazi di competence ricognossût 
e praticàt de Regjon, ma a dipendin 
in forme esorbitant di sieltis statàls: 
la complesse situazion nazional- 
linguistiche dai siei abitants, la 
necessitàt di governà il so teritori 
in conession e confront cui Stàts 
Parfin 


ents locâi, che su la cJarte la sô 


confinants. il sistem dai 
organizazion e Je materie primarie 
in cont de Regjon, "in chescj agns 
a cause dai riflès fimanziaris e sta 
deventant un spazi esclusîf dal gnûf 
centralisim statàl". 

Crisi, al continue Cavallo, ancje 
pes funzions di "stimul tai confronts 
dai setòrs economics e produtîfs. La 
Regjon - al sosten - no je rivade a 
vuidà une organizazion dal credit che 
e fos buine di rispuindi cun velocitàt 
ai alts e bas simpri plui frecuents dai 
ciclis economics". 

Te sô leture l'ex aministradér al 


considere "aprossimat" il "guvier 

dal teritori" dulà che la Regjon e 
a ciràt di misuràsi tai ultins 15-20 
agns. Un mt di procedi “azardòs” 
che "la storie de urbanistiche, de 
pupilance dal paesag e de nature, 
dai traspuarts publics e de inovazion 
energjetiche e dimostre". 

Insom il judizi di Cavallo nol fas 
nancje un pôc di scont a chei che 
a àn vat il guvier de Regjon. "Il 
decadiment de pratiche di guvier 
dal Friàl-VJ - al dîs - nol lasse vué 
cetant spazi di credibilitàt sui temis 
classics de specialitàt. No cate dutis 
lis polemichis, là che ancjemò se 
gjavìn al è te sanitàt". Si podarà rivà 
ancje a altris acuardis pe gjestion 
di brags de aministrazion publiche, 
"ma cheste e je une robe diferente 
rispiet ae specialitàt". 

Une specialitàt che vué si cîr di 
difindi cul fat di "Jessi bogns di 
ministràinforme eficiente difàsieltis 
che a van ancje a pro dal Stat". Dôs 
motivazions che Cavallo al considere 
"dignitosis" ma che "a àn il difiet di 
domandA un just federalisim che al 
vàl par dutis lis regjons e purtrop si 
confrontìn cuntune culture politiche 
gjeneralizade che e va te bande 
contrarie". 

Ma, inalore, coventie ancjemò 
la specialitàt e se sì cemît fâ par 
rinfuarcîle? 

Te suaze di "un lâ a mont de 
sovranitàt dal Stàt talian", Cavallo 
al riten che la specialitàt e je 
"l'imprest necessari par che realtàts 
come il Friàl e Triest a puedin 
gjestît come che al covente lis lôr 
diferencis economichis, sociàls, 
culturàls e gjeopolitichis". Ma se lis 
competencis necessariis no son plui 
te disponibilitàt de Regjon, "inalore 
tocje davierzi une dialetiche cul 
Stat". E je propit "la volontàt di ridusi 
la grandonone machine statàl che e 
varès di sburtà vué il Stàt central a dâ 
funzions particolàrs al nivel teritoriàl 
plui adeguat". 

Dut chest, te vision di Cavallo, 
al volarès dî rivà a fasi dâ dal Stat 
"competencis su minorancis eœ 
rapuarts confinaris e par podê gjestî 
ce che chestis funzions a compuartin 
bisognarès vê ancje scuele, ents 
locâi, guvier dal teritori, protezion 
dal ambient e paesaç". 

A cui afidâsi par puartà a cjase i 
risultâts? Cavallo nol pâr dâ masse 
credit ae azion che a podaran rivâ a 
fâ i partîts e la lôr politiche. Pluitost 
al pense a chês fuarcis civîls che no 
son disponibilis a une altre ete dulà 
che il "Friûl al sei dome une colonie 


dal Stât talian". E 

POLITICHE E 
IDENTITAT TAL 
GNUF LIBRI DI 


GIORGIO 


GIORGIO CAVALLO 
INTUN DISSEN 
DI GIANNI DI LENA 


"Ripensare la Nazione. Dall'agonia 
dello Stato repubblicano a un nuovo 
percorso per il Friuli di domani" al 
è il titul dal gnûf libri di Giorgio 
Cavallo, bielzà conseîr regjonal par 
15 agns e assessôr tal Comun di 
Udin par 10 agns: tresinte pagjinis 
publicadis a sôs spesis scritis par 
talian ma pensadis par furlan par 
ufrî un "tentatîf di leture politiche 
de cuistion furlane intindude come 
il mai risolt rapuart tra il Friûl - te sô 
complessitàt gjeografiche, storiche e 
linguistiche - e lis diferentis formis 
che al à cJapat il Stat talian". 

Un dai trois pal Friàl di doman, si 
lu cJate ipotizàt a pagjine 279: "Se 
il Friàl al intint di pensà a un so 
doman che nol sedi dome chel di vie 
di transit in funzion, plui o mancul 
util, dal Stât talian, al varà di fasi 
caric ancje di Triest, cjapant sù lis 
oportunitàts, magari cirint di favorî 
la concretece e judant a sfantàsi 
lis ideologjiis di supremazie e di 
un assistenzialissim che si scugne. 
Par ricevi indafr une fuarce in plui 
par une ridefinizion istituzionàl cun 
significatîfs podés par dut il teritori 
regjonal". Cun cuale logjiche? "Un 
pòc mancul taliane e un pôc plui 
europeane". 

Nol convente pratindi che Triest 
al torni a fevelA par furlan, al 
continue Cavallo, "ma a fâ i conts 
tal insieme de diviersitàt dal Friûl 
di vué sopuartà e supuartà Triest al 
pues valé la pene". 

Plui in gjeneraàl cheste gnove 
publicazion e rive a 35 agns dal 
volum "La Nazione Friuli" che tal 
1980 a scriverin Cavallo dutun cun 
Pier Carli Begot e Andrian Cescje 
e intint di "ripensa a cualchidun 
dai elements di fonde de cuistion 
furlane dal dì di vue". 

La tesi di fonde dal libri, al spieghe 
l'autòr, "e je che il Friûl al è un spazi 
gjeografic plurilinguistic, dulà che 
e vîf la nazion linguistiche furlane 
che cumò e à di viodi in ce forme 
organizàsi cun elements istituzionài 


CAVALLO 





e politics biel che si è in timps di 
decadence politiche". 

Che anzit, une dai sburts plui 
fuarts a fa saltA fûr i siei pinsîrs 
Cavallo lu à vût propit di chesc] agns 
dulà che si pant a clàr une "pierdite 
di sovranitàt dal stàt nazionAl" a pro 
di une realtàt sore statàl, come ché 
europeane. "Il cicli storic dal stàt 
nazional al è finît", al sosten l'autòr 
e pal "Friûl al è timp di lascà i leams 
cu la Italie e impegnsi te costruzion 
di spazis politichis sorestatài a 
gjeometrie variabile". Slovenie, 
Austrie, Cravuazie i interlocutòrs 
privilegjàts intune Europe dai popui 
e des regjons, ben savint che "cun 
Slovenie e Cravuazie ancjemò il 
discors nol sarà facil par vie che alì 
al è ancjemò vivaròs il mît dal stàt 
nazional". Dut câs, seont Cavallo la 
prospetive daldomanejeché:mancul 
Italie e plui Europe (par esempli 
"Gurize no à doman se no devente 
une citàt uniche" cun Nova Gorica) 
intun procès di "destruturazion dal 
sistem istituzional". 

Intantcjalantindaàr,talspazistoric 
tra il libri dal 1980 e chel di cumò, 
"Istituzionalmentri no si è vuadagnt 
nuie", al dîs sevér. "L'unic fat gnûf e 
je la struturazion de lenghe furlane e 
il sô ricognossiment, fats che cumò 
nissun nol pues contestà". Te analisi 
dal ex aministradòrce che invezit al è 
lat simpri almancul a "son i impresc]j 
economics" par dai fuarce al teritori. 
A coventin "podés regjonài par podé 
decidi su diferents temis. Dute la 
struture identitarie bisugnarès vé il 
podé di gjestîle localmentri". 

Nol è un libri di memoriis, ma di 
politiche e di teoretiche politiche: 
la prime part e da un incuadrament 
storic politic de cuistion furlane; la 
seconde e cîr di costruî une teorie 
complessive su la cuistion furlane 
inzornantle; la tierce e smire un 
spazi di prospetive politiche e un 
program di lavòr par dâ rispueste 
aes domandis de cuistion furlane. E 

Viva Onde Furlan 
ancje chest an, 


ma il 


prossim? 


Natascia Gargano 

Ai 21 di Jugn lì dal Parc dal Cormôr 
a Udin si è davuelte Viva Onde 
Furlane,lafiestediautofinanziament 
de emitente radiofoniche. Sul palc, 
Gabriellina e un trop di rappers tant 
che Dj Tubet, il grup strumentâl 
Daisy Chain, vuidât de ghitarone 
eletriche di Leo Virgili e, par finî, il 
colaudât Dj set rock di Abrasive, il 
dut presentât e animât cul solit snait 
dai Cjastrons. Cheste e je stade par 
nô ancje la ocasion di incuintrâ 
Pauli Cantuart, president de 
societât cooperative [Informazione 
Friuliana, e fâ cun lui il pont su 
la situazion di Onde Furlane. Lis 
rispuestis no sunin nuie ben. 
Cemût vadie la radio? 

«La situazion no je nuie buine. 
Dopo un an dal insediament, si pues 
dî che la gnove Zonte Regjonâl e 
à mostrât une bassissime atenzion 
pe politiche de lenghe furlane, 
sedi tal cjamp de istruzion che ta 
chel dai media par esempli. Dopo 
il nuie, plui o mancul assolût, de 
gjestion precedent si spietavin un 
pas indenant e invezit, cun grande 
ipocrisie, 1 nestris rapresentants si 
jemplin la bocje di proclamis su 
furlan e sloven dome cuant che i 
comude, par esempli par justificâ 
la specialitât de Regjon, cence 
dopo investî un boro su chestis 
diviersitâts linguistichis che 
costituissin la nestre specialitât 
primarie». 

La leç finanziarie dal 2014 però 
e a tornât a introdusi dai fonts 
pal setor radiotelevisîf... 

«Sì, dopo un vueit di 3 agns, che 
al è stàt un tentatîf di sierà la bocje 


a cui che no si à mai adevut a creà 


consens cumò a son previodûts 
100mil euros par dutis lis radio e 
lis televisions. A part che mi ven di 
ridi, no pòc, su la entitàt di cheste 
cifre par cuvierzi dutis lis realtàts, 
pecjat dome che il 90% al sedi pes 
televisions e dome il 10% pes radio. 
In cheste maniere no si sosten cui 
che al prodûs tramissions par furlan 
cun continuitàt e cualitàt, formant e 
impleant personal cualificAt, ma si 
premie cui che si môf dome cuant 
che a son i bégs e par creà chel 
consens che o disevi prime». 

Ce significhie in concret par 
voaltris cheste mancjance di 
risorsis? 

«Par esempli che chestan il Premi 
Friûl no lu fasìn. L'an passat o sin 
rivàts a realizà une biele edizion, 
inovative, partecipade, sparnicade 
sul teritori, parcè che o vevin vincàt 
un bant de ARLeF, ma chest an il 
bant al è diferent e alore nuie. Sperìn 
che al sedi dome un an di polse parcè 
che si sa trop che e je impuartante la 
continuitàt de azion, soredut cuant 
che si rivolzisi ai zovins. Ma al è un 
brut segnal ancje pensant a la farie 
che cheste manifestazion e je stade 
pal panorame musicâl furlane. Di 
sigûr, se nol fos stàt il Premi Friûl, 
prime dal conciert di Manu Chao 
a Triest i Playa Desnuda insieme 
a Dek ill Ceesa no varessin sunât 
e cjantât il toc "Premi Friûl viodût 
dal underground", denant di plui di 
12 mil personis. Un toc dai mitics 
Prorastar, vincidôrs tai agns '90». 
Chest an duncje no organizarês 
nissun concors pe musiche in 
marilenghe? 


(al va indevant a pagj. 11) © 

Manu Chao al sune 
turlan cul Playa Desnuda 


Christian Romanini 

MANU CHAO 
INTUN DISSEN 
DI GIOVANNI 
DI LENA 


Dificil rivà a sierà la s6 musiche 
sot di une 'etichete': i concierts di 
Manu Chao a son un grande fieste 
popolar e chel che si divertìs plui di 
duc] al somee propit chest incredibil 
musicist franc basc galizian che ai 
27 di Jugn al à inflamât i 12.000 che 
si son dats dongje sul Cjars pe date 
dal tour 'La Ventura', organizade de 
associazion Culturàl Drugamuzika, 
za famose par puartà in Italie il plui 
grant event di musiche balcaniche 
'‘Guc’a na Krasu!'. 

Intun contest cussì multietnic nol 
podeve mancjà il Friùl ancje "on 
stage": a scomencà de fondamental 


de 


Azalea Promotion, ma soredut pe 


colaborazion organizative 
partecipazion musical dai Playa 
Desnuda che a àn viert la serade 
scJaldant par ben il public. E tra il lôr 
repertori passât e chel gnûf cul singul 
dal disc a pene realizàt "Caminar 
Sobre Las Nubes" (lait su youtube par 
viodi il video www.youtube.com/ 
playadesnuda), a àn proponît ancje 
un omag ancje ae band dai Prorastar 
"Premi Friûl jodût dal underground" 
fasint cussì svolaà la lenghe furlane 
sui pràts dal CJars. No podìn duncje 
no complimentàsi sedi cul grup 
sedi cu la organizazion par chest 
biel esempli di tornà a proponi: il 
moviment musicàl furlan al merete di 
jessi valorizât e bisugnarès impensàsi 
plui dispès cuant che a rivin grancj 
artiscj internazionâls che lis bands, 
come i Playa Desnuda, a puedin 
jessi ambassadôrs privilezâts ancje 
de nestre identitât. 

Ma la sorprese plui grande no je 
stade dome chê di vierzi il conciert 
di Manu Chao, che za e sarès stade 
une biele sodisfazion: la lôr sezion di 





flâts (Leo Virgili cul trombon, Nico 
Rinaldi cul sax e Mirko Cisilino cu 
la trombe) a son stàts clamats sul palc 
propit grazie ae grande gJenerositàt 
di Manu Chao, che tor 8 di sere, 
juste une orute prime di scomengcà 
a sunà, al à volàt provà i tocs cui trê 
musiciscJ furlan tal back stage, dut 
documentàt di un video postàt su 
Facebook. 

Di chei moments nus conte alc Leo 
Virgili "E je stade une esperience 
ecezional, ma no us dîs ce che o 
ai passât prime di sunà sul palc: o 
jeri nervoson e o ai passât il timp a 
riviodimi su youtube lis cjangons che 
o varès vit di suna"! 

AI telefon, dopo dal conciert si 
sint che la adrenaline e je inmò alte 
"AI è stat incredibil e Manu Chao 
si è dimostràt une persone di une 
umanitàt fûr dal normal" al continue 
il trombonist di Playa Desnuda 
"Cuant che o vin finide la esibizion 
cun lui, no mi visi tropis voltis che 
nus à ringraziàt"! 

Ma cemût ise che o vês cumbinàt 
di sunâ cun lui? "La produzion nus 
à contatât parcè che e saveve che i 
Playa Desnuda a vevin une sezion 
di flâts e o sin plasût" al conte cun 
braure Leo "Cuant che al è rivât 
Manu Chao o vin vàt juste il timp 
di provà chei tocs che dopo o vin 
sunt insiemit... il rest e je stade une 
fiestone"! 

E la gjenerositàt dal ex leader dai 
Mano Negra e je stade confermade 
ancje di ce che nus dîs Leo prime di 
saludàsi "Za cussì al sarès stàt plui 
che avonde, ma ae fin nus à ancje 
domanda i nestris contats: forsit nol 
sucedarà nuie, ma parcè meti limits 

Sul numar di Jugn 
Natascia Gargano e veve 
sintût Loris Vescovo 


pe jessude dal so ultin 
disc. Par un nestri eròr 
l'articul al è jessùt cuntun 
eròr e duncje us al tornìn 
a proponi in maniere 
integral, domandant 
scuse al musicist e ae 
nestre gjornaliste. 


LORIS VESCOVO AL TORNE 
CUN PENISOLATI 

Lu vin spietàt a lunc e biadelore al 
è rivat. Si clame Penisolàti il gnûf 
lavor di Loris Vescovo, vignàt far 
pe etichete Nota cu la distribuzion 
di Egea. A son passàts 5 agns di 
Borderline,finalist al premi Tenco 
2009, ma il spietà nol è stât par 
dibant. Cheste volte il “Vescul” nus 
puarte adalt, intun svol dulà che 
la tiere, la realtàt e la cussience a 
son une vore lontans. Come intes 
fotografiis satelitars de mari tiere 
che a componin lis 28 pagjinis dal 
librut che al ven insiemit cul disc. 
«Ducj i personags che o conti (e jo 
o soi dal sigàr un di lôr) a son daîr 
a galegjà sospindîts e leâts a alc di 
plui grant, un cordon ombelical» al 
dîs. Di mistîr Loris al è ricercjadôr tal 
cjamp ambiental e al è stàt 7 mês 
in Gnove Zelande par lavòr: «Al è 
un dai puescj plui isolàts tal mont, 
e chest si pues ancje viodi cJalant 
la int» al conte «cuant che o soi 
tornàt in Italie o soi lat indenant a 
cjalà e o ai notàt che, ancje se o sin 
circondats di altris paîs, tai ultins 
agns mi somee di vivi intun paîs 
dismenteat dal Pacific, jenfri Tonga, 
Samoa e Hawaii». Al è nassût cussì 
Penisolati, par ché sensazion di 
sintîsi isolàts ma picjats ae tiere tal 
stes timp, come lis lagunis di Grau o 
di Vignesie. Il cjantautòr nus mene 
vie lontan su la sô barcJe, de Gjiviane 
in Cjargne ae Ucraìne, passant pal 
Danau fint al Mar Neri. Tant che 
il barcjaràl dal toc Barcarolo, nus 
incjante e nus rapìs intun viag cence 
tiere sot ai pîts: cussì intal cjamin 
o cjatìn lis BenAndanti (badanti 
e benandanti), cui voi neris, muse 
blancje e dincj di arint, feminis 
soldatis vuardianis di dute la int. 
I “isolans” de Val Resie, cu la lôr 
lenghe paleoslave e i lôr suns antîcs 
di citira e bunkula. E po africans, 
magrebins, cjamesis neris, vedrans 
(jessi bessòi al è sâl, ma bessôi però) 
e oms che ti clamin copari cu la tiere 
su pai bregons. Insimit cun Vescovo 
o cJjatin ancjemò une volte Leo 
Virgili (trombon e ghitare eletriche) 
e Simone Serafini (cuintribàs) e 
poi Mark Harris al piano e Ivan 
Ciccarelli aes percussions (ma no 
dome: a son ancje la vôs di Claudia 
Grimaz, il violin di Giulio Venier e 
tancj altris). Chest disc al à dentri 
nostalgjie e universalitàt, amarece e 
suadence, traspuart e distac. E al è 


za li che al clame il prossim premi 

Se o lés sul sît dal Sbhu (Sisteme 
bibliotecari dal hinterland udinés) 
fracant la sezion di “ricercje” o 
larés a cjatâ une sezion evidenziade, 
il “Catalic corint”: la liste di duc] 
i documents in lenghe furlane o su 
la lenghe furlane che la Biblioteche 
Civiche "Joppi" di Udin e à tal 
so patrimoni di 600 mîl titui. Se 
al è stat possibil rindi disponibil 
chest patrimoni on line, al è stat 
in gracie di un dai progjets plui 
impuartants puartàts indevant cui 
bégs pal furlan, che però cumò al è 
fer di doi agns parcè che dal 2013 
de Regjon nol ven plui un franc: o 
stìn fevelant de Bibliografie Furlane 
Virtual, la inovative iniziative che 
e deve atuazion al articul 9 de Leg 
Regionâl 15/96, chel che al fevelave 
de Biblioteche Joppi di Udin 
come dal centri di catalogazion e 
digjitalizazion di dut ce che al inten 
la lenghe furlane a nivel librari, 
publicistic e multimedial. Un progjet 
che al à mett dongje Biblioteche, 
Arlef e Societàt Filologjiche e che 
cun risorsis nancje masse penzis (si 
fevele al plui di 60 mil euros ad an) al 
à permetàt di rivà a risultàts une vore 
significatîfs: “o vin digjitalizàt dutis 
lis anadis dai plui vieris periodics 
dal Votcent e dal prin Nufcent — nus 
conte Romano Vecchiet, il diretòr 
de Biblioteche — e cussì o sin rivàts 
a rindi disponibii comodamentri di 
cjase a duc] i citadins e soredut ai 
studiòs e ai ricercjadòrs materiài 
une vore impuartants che prin al 
coventave vignî in Biblioteche par 
consultà”. I storics a son agràts a 
Vecchiet parcè che nol covente plui 
spicà i voi e fruiàju par consultà 
microfilms o cd, o fà fature e spindi 

cronache e la storie de “Patria del 
Friuli”, dal “Giornale di Udine” (i 
doi sfueis plui lets dal tart Votcent) 
e dal “Popolo del Friuli”, cuotidian 
di ete fassiste. 

Une enorme cuantitàt di risorsis 
digjitàls e je cuindi pronte a jessi 
scuvierte di duc] i furlans a puartade 
di un clic. Chest progjet difat no si è 
esercitàt dome sul passat, ma al jere 
ancje rivàt a creà un database une 
vore complet e esaustîf di dut che che 
al jere jessût par furlan e sul furlan 
jenfri 2007 e 2009. Pai prins doi agns 
la ricercje e la catalogazion e jerin 
stadis ancje stampadis su cjarte, 
dopo però i stanziaments de Regjon 
su chest cantìn a son planc planc 
vignàts mancul, finchè tal 2013 
l’assessòr ae culture Elio De Anna 
nol à concjàt dal dut il fimanziament 
lassant a pît il progjet. La iniziative 
e cussì lade a fermàsi ancje se lis 
tantis ideis vignudis indevant in dut 
chest timp a spietin dome di jessi 
metudis in vore. “O vin un sogjetari 
dut par furlan e o sin pronts a rindi 
interatîf il catalic cun abstract e 
cuviertinis des publicazions — al 
spieghe Vecchiet — ma dut chest no si 
po fà cence risorsis”. Dacuardi ancje 
l’assessòr ae culture dal Comun di 
Udin Federico Pirone che al fevele 
di un “progjet strategjic pe culture 
furlane, e che soredut al è un esempli 
di cemît che i contributs publics a 
puedin vignîspindîts ben e a benefici 
di ducj. Baste fracà un boton e si 
viòt subite a ce che a son coventàts 
i bécs impleiats, ven a stài a meti a 
disposizion di ducj un patrimoni di 
valor incalcolabil. La storie interie di 
une comunitàt”. 

Pecjàt cuindi lassà murî une 


(al va indevant a pagj. 11) © 

Pieri Pičul, 
Storie dal 
popul furlan, 
heane 2012 


“Une dì dal mês di Vierte adalt, su la 
Tencje, daûr il çuc cuasi a straplomp 
su la Bût, si alçà un fil di fum. Di 
façade, a miege mont Paulâr, un frut 
al jessì imburît de lobie, al montà 
e dismontà la prime e la seconde 
maserie, disponudis come murais di 
difese, al traviersà ben svelt il splaç 
disboscât che al jere in rive jù e come 
un gjat si rimpinà sul grant peç...” 


Cussì e scomence cheste storie dal 
popul furlan, publicade pe prime 
volte intal 1974 e cumò rieditade 
cul contribût de Provincie di Udin, 
simpri par cure de Clape Hermes di 
Colorêt e de tipografie Cjandet di 
Reane. E je stade riviodude la grafie, 
modificade la temporalitât verbâl 
e normalizât l’aspiet lessicâl par 
meti ancje cheste opare in linie cul 
proces di normalizazion linguistiche 
che al è in vore. Cussì al spieghe 
Marc De Agostini inte premesse. 
La presentazion e je dal president 
de Provincie. Po o vin une curte 
biografie dal autor e il premabul di 
pre Pieri stes. 

L’intent al jere chel di scrivi une 
storie che e fos a la puartade dai 
zovins des scuelis mediis e, cundifat, 
no son ràrs 1 câs là che l’autor al si 
indrece diret ai cjars scuelàrs o ai 
cjars letòrs. Ma nol è nuie di plui 
dificil che scrivi semplig, massime 
suntun argoment cussì intrigòs 
tanche che la storie. Pre Pieri al 
ten il timon dret de bande che al 
à decidît di lâ, ma la materie e je 
daspes masse complesse par rindile 
cun peraulis facilis, cence cori il 
risi di banalizà i granc] acjadiments 
e finî par no capîju. Par no dî des 
sfilzis di nons che ogni storie e 
puarte simpri cun sé. Nancje sedi 
obietîf nol è facil pal storic che al à 
une ipotesi di dimostrà, in chest câs 
che il popul furlan al è un popul e 
nuje di mancul che un popul. E alore 
o cjatarìn dispès peraulis come ... 
‘par dî il vêr...’ o ben ‘al va dit ancje 
che...’. La impostazion eclesiastiche 
de ricercje si le olme benon (l’autor 
al è un predi...), ma no disturbe la 
comprension dai acjadiments. 


Il libri al è 


disens far di test dal artist Lucardi 


insioràt di tredis 


e di une sorte di postfazion di pre 
Checo Placerean, plene di morbin e 
di scoreadis cuintri lis ipocrisiis dai 
potents. Lu completin sedis cjartis 
geografichis-storichis, disegnadis 
di Zorz Jus, che a formin une sorte 
di atlant storic dal Friûl, fotografât 
intai varis moments de sô tormentade 


vicende storiche. f ®© Laurin Zuan 

AL CINE CUN BETE 


Man 


Bete di Spere 


Tomâs Cruise, un zovin vendidôr di 
machinis che al vîf a Triest di cuant 
che al jere piçul, al discuvierg che 
il pari al è muart, lassant une grande 
ereditàt, ma no a lui. 

Tomas al discuvierg ancje di vê un 
fradi, Raimont, che no si ricuardave 
di vélu mai viodît, e che al sta intune 
cliniche par malats di autisim. E il 
pari al à lassât dut a lui. 

Tomâs, che al veve spindût duc] i 
bécs par cjoli une barcje dome par 
partecipà ae Barcolane, al decît alore 
di puartà vie Raimont de cliniche, 
par cirî di cjapàsi lui dute la ereditàt. 

In viag, Tomas al scomence a 
cognossi so fradi: la s6 malatie lu 
à fat deventà metodic in maniere 
spropositade, plui furlan di ducj 
i furlans: Raimont al à di mangjà 
simpri lis stessis robis tai stes dîs, 
al va in confusion se tu i dâs il spritz 
tal cJalig invezit che tal got norm, 
al à bisugne di bagnà l'ort dutis lis 
seris in Istàt (ché robe chi no parcè 
che al è autistic, ma parcè che al è 
furlan). 

Mal'autisim (insiemi ae furlanetAt) 
al à dat a Raimont ancje cualchi 
podé scuasit sorenaturàl: 

- la capacitàt di lei i volantins dal 
supermarcjat e calcola, a cjâf, dulà 
che al è miòr fa la spese (va ben, ché 
robe chi no è sorenaturàl: le faseve 
ancJe mê none), 

- la capacitàt di previodi trope 
farine di polente che e vignarà fàr 
di un cjamp di blave, 

- la memorie di duc] i goi di Zico, 


cul mint di esecuzion, 





- la capacitàt di contà i fros dentri 
di un pignarûl 

- e (simpri fevelant di pignarài) 
la capacitàt di savé il moment just 
cuant che il vin brulè si pues bevi 
cence brusàsi la lenghe, ma no si è 
ancJemò disfredat. 

Tomàs si domande cemdt disfrutà 
chestis capacitàts; al puarte Raimont 
a un torneu di briscule tal bar de 
place. Raimont al rive a contà dutis 
lis cjartis e al capìs subite cui che 
al à briscule e cui no. Nol rive a 
vinci dut dome parcè che Tomàs al 
sconfont i tics che al à Raimont te 
muse cui mots di briscule. 

Alore Tomas al prove a puartà 
Raimont tal casinò a Nova Gorica par 
vuadagna alc di plui peng, ma Tomàs 
al va in confusion e al scomence a 
vosà e a fâ il mat a pene passât il 
Lusing. 

In sumis, ae fin de storie, Tomas 
al scomence a discuvierzi la sô 
furlanetàt, reprimude di tanc] agns 
a Triest, e a volé ben a so fradi. Cumò 
no i free plui de ereditàt: al puarte 
indaûr Tomâs te cliniche (dulà che al 
stamiòr, parcè che tal armâr al à dutis 
lis sôs maiutis, dutis compagnis, cu 
la scrite "Make frico, not war") e al 
scomence a lâ simpri a cjatâlu. 

"Sì, biel il film, ma parcè si 
clamie Rain Man / Om de ploie?", 
si domandin ducj ae fin dal film. 


Par 


contàle dute, te prime 


senegjature il non de pelicule al jere 
"Sun Man / Om dal soreli". 
Dopo a àn decidît di ambientale 


in FriQdl. E 

E il Messal 
par furlan 


ce fin aial fat? E IL TEMPLI 


pre Roman Michelot 


Tal mês di Març passat e jere 
sclopade fûr la notizie che la 
Conference Episcopâl Taliane (CEI) 
e veve finalmentri vierte la puarte al 
Messal par furlan. 

Televisions, radios e gjornài locài 
a àn dade la notizie iludint tancj di 
lôr che e jere rivade la ore. 

In veretàt a prin colp al pareve 
che — come che di agns si spietave 
— il Consei permanent de CEI al ves 
metàt al ordin dal dì la aprovazion 
che e varès vat di Jessi fate te 
Assemblee gjeneral dai vescui che 


a fasin ogni an in Mai. 





Mi impensi che, cuant che e je 
vignude far la notizie, mi vevin 
domandàt un coment in merit. 
Ma, esperts come che si è ormai 
di cuistions catolichis, o vevi sì 
preseade la notizie ancje parcè che 
le spietavin di un pieg, però o vevi 
zontàt ancJje che fin che no si à il 
jeur te sacoce no si pues dî di vélu 
cjapàt. Tant a dî, fin che il decret 
de CEI no si lu à in man no si pues 
cJjantà vitorie. 

Di fat la veretàt e jere un pêl 
diferente di ce che i miegs di 
comunicazion a vevin contàt o dat 
di intindi. La CEI, te sô materne 
prudence(!), in Marg no veve metàt 
al ordin dal dì la aprovazion dal 
Messal par furlan, ma e veve dome 
dat il permès di voltà par furlan il 
Messal. Robe in pratiche no di pôc 
diferente. 

Ce che al è strani e al è dificil di 


capî e di digJerî al è che la traduzion 





integràl e jere pronte za dal 2006 
e vin comedat e sistemat dutis lis 
mendis e lis zontis e modifichis al 
test latin che nus jerin rivadis in 
seguit de Congregazion pal Cult. No 
dome, ma il test la CEI lu à bielzà 
in man. È i nestris vescui istituint la 
Comission pe traduzion no vevino za 
dat lôr il consens? O no valino nuie 
i vescui locâi? Ancje la Conference 
dal Vescui dal Nord-Est di timp e 
veve dat il so consens; e a Rome, 
tai uficis de Conference episcopàl e 
de Congregazion vaticane pal Cult 
al è di agns e agns che si fevele 
di cheste traduzion par furlan dal 
Messal roman. 

Cemft si varaial di tornà a dî ai 
Vescui talians che la traduzion le 
vin fate? Cuant nus tocjaraial tornà 
a consegnàur i tescj che a àn za pes 
mans? 

Mah! La burocrazie catoliche e je 
cussì. E si lamentìn di ché taliane! 
Salacor e je cheste che e à imparàt 
di ché altre, stant che ché catoliche 


e plui viere e esperte. Il 





ss. v. Il Signòr cun vualtris. 
8. E ancje cun te. 
s. Adalt i cûrs. 
R. Ju vin viers il Signòr. 
v. Vin agràt al Signòr nestri Diu. 
S Alè just e sacrosant. 


5 Pretazi soont lis rubrichis, est adoclàt: 

Sant, Sant, Sant al è il Signòr Diu di dut il mont. 
I cîi e la tiere a son plens incolms de tô glorie. 
Osana adalt tai cî. 

Benedet chel ch'al ven tal non dal Signòr. 

Osana adalt tai cî. 


B4 prodi, cu lis mans slangjadis, al dis: 
Pari di infinide clemence, Mii 
midiant di Gjesù Crist, to Fi, nestri Signôr, 
ti pràn cun umiltât e ti doman 


di acetà 


LA PATRIE DAL FRIÔL 


IL FERAÀL 


FURLANS 


—— pre Antoni Beline — 





Pal "Feràl", la rubriche dedicade 
a pre Antoni Beline, chest an 
o riproponìn une sô riflession a 
pontadis. Il test complet alà il titul "I 
Furlans e il templi" e al presente un 
resonament sul rapuart dai Furlans 
cu la fede e la religjositàt. 

pre Roman Michelotti 

kkk 


(seste pontade) 
[...]I FURLANS 
Coordenadis 
gjeografichis 


x . 


Se la storie e à il so pês tal studiâ 
identikit di un popul, un pés no 
mancul grant e determinant lu à la 
gjeografie. La vision religjose di un 
che al vîf in mont e je diferente di 
un che al vîf in culine e ancjemò di 
plui rispiet a un che al è te plane 
o ad ôr dal mâr. Adiriture si pues 
cjatà une diviersificazion inte stesse 
fasse gjeografiche. Un che al vîf tun 
borc o tun paîs là che il soreli al trai 
di buinore fin gnot al à une vision 
religjose plui positive, solàr e magari 
superficiàl di un che al vîf tun borc 
platàt e cul soreli a tessare, là che 
la pôre o il teròr di Diu a saran la 
carateristiche dominant. O ai sot 
voli doi films classics, “Ordet” di 
Carl Th. Dreyer e “Il setim sigjil” di 
Ingmar Bergman. No varessin podût 
jessi pensàts e ziràts che intune 
reggon nordiche, cun tant scûr e 
frét e cun pocje lûs e calòr, e di doi 
regjisc] che a vevin respiràt chest 
clime fin te profonditàt dal cùr. Pe 
stesse reson, un baracon devozional 
come chel ator di pari Pio al podeve 
cjapà pît e slargjàsi dome inte 
solaritàt meridional. Passant duncje 
des spicis des monts a la marine, 
o larìn de massime interioritàt a la 
massime esterioritàt, de estreme 
individualitàt a estreme socialitàt. 

La mont ti da protezion ma ancje ti 
delimite. Ti ten strent come tun pugn 
ma e riscje ancje di no lassàti tirà flat 
e cjala fair. Dut chest si tradàs tune 
religjon dipendente e fatalistiche, 
intimistiche e ripetitive, che e va 
une vore in profonditàt tal intim 
de persone ma e stente a slargjàsi 


parsore vie. Juste il contrari de 


religjositàt di un Furlan de Basse. 
Chest si pues constatàlu metint a 
confront, par esempli, la religJositàt 
de int di Cjanàl di S. Canzian (Pràt 
di Cjargne) cun ché di Maran o, plui 
ancjemò, di Grau. O stoi fevelant 
simpri di religjositàt e duncje di 
manifestazion esteriòr, che no à un 
rapuart diret e scontàt cu la fede. O 
podarai dî che a Maran a van plui in 
glesie che no a Sostàs o a Davausa; 
no al motivazions ni provis par dî che 
i catolics lagunàrs a àn plui fede dai 
anarchics de val Pesarine. 

E esist ancje une leg di atrazion, là 
che il fuart al tire il debul. A confin 
cul mont slaf e todesc, al è evident 
che la religjositàt e sintarà V’inflùs 
di 


plui fuarte e omogjenie, di stamp 


une comunitàt culturalmentri 


sentimentàl o protestant, come che 
i paîs a contat cul Venit a cjaparan 
sù une religjositàt di stamp venit, 
là che il templi al è determinant. 
Almancul come imagjin social 
e façade. Mi visi che une volte 
il vescul Battisti mi fevelave de 
floridure religjose dal Venit ben plui 
sflandorose se paragonade al desert 
furlan. I ai rispuindît, semplificant 
e enfatizant, che la diference fra i 
Venits e i Furlans e je che i Venits 
a van a preà Sant Antoni di Padue 
e po a rob e a imbroià e i Furlans 
a robin e a imbroin cence passà par 
Sant Antoni di Glemone, che al è 
simpri chel. 

No vin di dismenteà i secui di 
emigrazion e lis contradis là che la 
nestre int e leve a vore. No si pues 
capî certs ategjaments anarchics de 
Cjargne dai prins dal secul se no si 
ten cont che la clime che a respiravin 
e vignive di là des monts, dal mont de 
Riforme e de prioritàt de cussience 
rispiet a la mediazion eclesiastiche. 

Duncje, cuant che si fevele di 
Furlans e di religjon, si à di tignî 
presint  ancje la diferenziazion 
gjeografiche, la condizion socio- 
ecomomiche, la ereditarietàt psico- 
somatiche, l’habitat culturAl, oltri 
naturalmentri al fat che si trate di 
un dai aspiets plui personài de vite 
e partant si varès di concludi che 
“ognun al à un Signér par cont so”. 

Dentri di chest telàr gjeneràl, si 
pues intivàsi in cualchi rare isule, 
une sorte di oasi là che la religjon e 
à cJjatàt un humus particolarmentri 
adat e fecont. Al pues dipendi di 
une carateristiche particolàr dal 
paîs o de presince di cualchi predi 
particolarmentri grant e sant o ancje 
benvolàt, che al à vude la gracie di 
semenà a plene man e la furtune di 
cjapà sù un racuelt straordenari. 
Par esempli, il fat che a Curguvint 
a sedin saltâts fûr siet predis no 
si pues no metilu in relazion a la 
presince di un predi come siôr 
Santul pre Luigj Zuliani. Ma ce 
che tal Venit e sarès regule, cuh 
di nô e je une raritât di cjalâle plui 
cun suspiet che cun amirazion. ll 
[...] (al va indevant sul prossim 

Lui al è il setim mês dal an. Tal 
antîc calendari roman, che secont la 
tradizion al veve dîs mês, Lui al jere 
il cuint mês dal an, e propit par chest 
si clamave Quintilis; dome tal an 44 
prime di Crist al fo cambiât in Julius 
in onôr dal ditatôr Juli Cesar che al 
jere nassût propit il cuart dì prime 
des idis di Quintilis. Prin mês dal 
Istat, Lui al pant la plenece de nature 
cjamade di vite cu la formazion e la 
bondance di semencis; l'Istàt e je 
la stagjon des fuarcis gjeneradoris 
e maternis de tiere, de potenzialitât 
massime de energjie feminine 
intune atmosfere cjalde e umide, 
compagne a chê tal utar de mari. La 
linfe vegjetâl si è difondude in duc] i 
tiessûts de nature che cumò e pant il 
so plen svilup, rivât ae colme sot de 
potente fuarce dal soreli, dopo che 
chest al à tocjât il pont plui alt tal 
cîl di setetrion. 

Ducjipaisags, des monts ae coline, 
tal plan fin al mâr, tor misdì a son fer 
e a polsin madûrs sot de coltre dal 
cjalt, dal scjafoiaç, dai rais une vore 
cjalts dal soreli che al infoghe e ogni 


forme di vite, te sô plenece, e sta sot 


di un ripâr, te ombrene dal sflandôr 


LUI 2014 


sverdeant e fresc de vegjetazion. Al 
è il timp de riscuvierte di sorzints di 
bosc e di spissui, di olis e di risultivis, 
di rois e di riui, che lis lôr aghis a 
scorin vie platadis jenfri 1 vencs, i 
olnàrs e i noglàrs des planuris, des 
fontanis che si sintive il cJjacareg 
libar di dì e di gnot, des vasc]Jis, dai 
sfueis, lûcs segrets di fantasiis e zûcs 
di fantacins. Une volte lis splanadis 
verdis si jJemplavin de fadie e dai 
cjants di om e feminis che prime a 
falgavin il forment e po a seavin la 
jerbe, cuant che si jevave sù un umôr 
umit che al imberlive ancje il calòr 
de atmosfere. Intant lis cialis a lavin 
indevant a fà il lôr davoi sui ramags 
dai pôi, dai rôi e dai cjastinàrs, lis 
sisilis a segnà zîrs larcs batint tal cîl 
turchin e i svuarbecjavai, une vore 
svelts a svolâ di une cise a ché altre, 
intant che i bôs e il cjaval devant 
dal cjar a scoreavin cu la code i 
moscjons che si tacavin su la lôr 
schene. Di cualchi desene di agns 
in ca, in Lui a tachin ancje lis feriis 
e tante int dopo vé finît il cicli de 
produzion tes fabrichis e tai uficis e 
partìs pes vacancis, tant che i lûcs pe 
vacance de mont e dal mâr a tornin 
a Jemplasi. 

Dopo la polse dal solstizi di Jugn, 
il soreli al à tacât il so viag contrari, 
tornant indaûr dilunc dal firmament 
celest che cheste inversion di 
tindince si pues viodi za a voli crot 
tal rapuart lûs-ombrene; cun di fat, 
za ai prins di Lui si pues visâsi che 
lis zornadis a tachin planc planc a 
scurtâsi, che ogni dì la albe e intarde 
e che il tramont al rive cualchi minût 
prime. Cussì, ai 21 di Lui, rispiet al 
mês prime (date dal solstizi), il soreli 
si jeve sù aes 4.41, val a dî 10 minfts 
in ritart, e il tramont al capite aes 
19.51, o ben 11 minfts in anticip. 

Cu la jentrade dal segn zodiacal 
dal Leon, secont la tradizion furlane 
e rivave ancJe la temude canicule, 
che a vuastave lis aghis e a savoltave 
i elements, intant che il grant sut al 
podeve fasi sintî za ae metàt dal mês, 
tor la fieste de Madone dal Cjarmin, 
une volte tant venerade tes glesiis 
dal Friùl, adun cui Sants dal mês 


Ermacure, Madalene e Ane e Jacum. 


E -ee M.M. 

('Une Regjonche ivàlmalae 
sô lenghe e ae sô autonomie' 


di pagj. 1) 


Gales. Intal prin câs par promovi la 
lengheproprie,ecencecontâistruzion 
e mieçs di comunicazion, si invistìs 
P1% dal belanç regjonâl (passe 100 
milions di euros). In Gales, simpri 
cence contâ scuele e radiotelevision, 
si met pe lenghe il 0,17% dal belanç 
(plui di 30 milions). Un abìs rispiet a 
chel 0,02% che il Friùl — VJ al met 
par promozion, istruzion e media. 

No je dome une cuistion di dirits 
linguistics e nazionài, achì si trate 
di invistî sul unic element che in 
dì di vué al permetarès ae nestre 
Regjon di mantignî e di rilangà la 
sò autonomie e la sô specialitàt cun 
ducj i vantags che indi vegnin ancje 
par chei citadins dal Friàl — VJ che 
no fevelin par furlan, par sloven o par 
todesc. Si cjatìn denant dal paradòs 
che, ator pe Europe, cui che al à une 
lenghe proprie al lavore par infuartîle 
parcè che al sa che si à di pontà alì 
par difindi l’autoguvier e achì invezit 
si rive fintremai a coionà cui che al 
promôf la lenghe. 

Po ben, se e je vere che i furlans a 
dan il miôr cuant che ur colin intor 
lis disgraciis, alore o sin propit su 
la strade juste par mostrà trop che o 


valn... E © C.P. 

CIL scandul des Latariis 
Furlanis al pues deventaà 
une buine lezion' dì pagj.4) 


chel "furlan" che al dopre par fàsi 
cognossi. 

Ancje noaltris, dut câs, o vin il 
dovê di vigjilâ sul lôr procedi. O vin 
di pretindi che lis garanziis, soredut 
tal setôr alimentâr, a sedin massimis: 
se in Italie son a un nivel, in Friûl a 
àn di jessi di plui. No vin di vê pôre 
di "là far marcjat": la cualitàt e paie 
sımpri. 

Se cualchidun al dopre altris 
stradis, al va cuintri l'interès dal 
Friùl. 

Cheste no je filosofie: i nestris 
contadins, i arlevadòrs che a puartin 
il lat ai consorzis, no àn di stà cidins: 
cu la fadie de produzion, cui presits 
no juscj par chel che a fasin, no 
puedin sierà 1 voi. 

La politiche e à simpri decidît par 
cont so cui che al veve di comandà 
tal consorzis, e la nomine de gnove 
presidente Michela Del Piero a 
Latariis e rive tant che une conferme. 
E cussì, e coste di plui la struture 
dirigjenziâl che no la produzion. 

In sumis: cheste pagjine di Latariis 
Furlanis e je une vore maluseriose, 
ancje dificile di gloti. Fasìn almancul 


che e coventi a alc. E ®© D.V. 

('Un Istat în mont' dì pagi. 
6) 





Intant che, cu la viertidure dai 
sîs mês de presidence taliane de 
Union Europeane, il guvier di 
Rome al promet di puartâ «plui 
Italie in Europe»..., un pôc di Friûl 
al va in Europe cun ché di puartà 
plui Europe in Friûl e a Triest. Ai 
6 di Jugn, a Ljouwert in Frisie, si 
à davuelte la assemblee anual dal 
NPLD, il network pe promozion de 
diversitàt linguistiche in Europe. Cu 
la partecipazion dal conseîr regjonàl 
Cristiano Shaurli e dal president de 
ARLeF Lorenzo Fabbro e je stade 
perfezionade la partecipazion dal 
Consei regjonal dal Friûl-VJ ta ché 
rét di istituzions e di organizazions 
che la lôr strategjie e calcole lenghis, 
dirits e politichis linguistichis tant 
che fondis di disvilup culturàl, 
social, civic e economic par duc]. 


Une strategjie europeane. f eè M.S. 

('Viva Onde Furlan ancje 
chest an, ma il prossim?' di 
pagj. 8) 

«Veramentri o spenn che il gnûf 
bant de ARLeF nus permeti di tornà 
a puartà in Friûl Suns, il festival pe 
cjangoninlenghe minoritarie viertsa 
lis minorancis dal Sud da la Europe, 
che l'an passât o vevin espuartàt cun 
sucès a Moena te Ladinie. Chest 
al darès un minim di continuitàt 
al setor musical in marilenghe, 
che al tire simpri dongje une vôre 
di zovins, e che al rapresente un 
esempli positîf di cemût doprà una 
lenghe minoritarie». 

Intant che o spietin Suns, ce 
gnovis podìno scoltà in radio 


cheste Istat? 


«Cul 23 di Jugn, Radio Onde 
Furlane e à inviàt la programazion 
estive che e larà indenant fint a 
Setembar. Biei radiodrams e leturis 
radiofonichis fatis cul Jutori di atòrs 
di teatri che a àn decidàt di dAnus 
une man e la riproposizion, ogni dì 
a lis 11 di “Friûl Parade” cun Mojra 
Bearzot, la nestre vôs da la Istàt. 

E par ce che al rivuarde la 
produzion musical dala etichete 
Musiche Furlane Fuarte? 

«O rivarìn juste adore a publica il 
cd dai vincidòrs de ultime edizion 
dal Premi Friûl, Aldo Sbadiglio e 
la Famiglia Ananas in vacanza a 
Dresda. Come al solit podés spietàsi 
une altre sorprese, musiche furlane 
sureàl cu la partecipazion di ospits 
inspietàts. A son in vore a regjistràlu 
e mixàlu e al sarà presentàt dopo 
l’Istàt intune altre fieste-conciert di 


autofinanziament...». E © N.G. 


PARC DI SANT MARC 


Pagj. 11 


Cii 


DIP 





('Trop furlan te Joppi?' dì 
pagj. 9) 

esperience dal gJjenar. I apei al 
assess0r Gianni Torrenti a stanzià alc 
pal 2014 a son lâts a vueit fin cumò, 
mani la Joppi, ni la Arlefa àn pierdût 
la sperance di cambià cheste inerzie 
che si è creade. “Il lavôr fat in chesc]j 
agns al è la dimostrazion di ce che si 
po fà doprant pocjis risorsis e tantis 
inteliggencis — al siere Vecchiet 
— o sai che il moment de publiche 
aministrazion nol è dai miòrs par chel 
che al rivuarde il belang, ma chi o vìn 
scomençât un lavôr che nus puarte ae 
avanguardie des minorancis talianis 
e forsit ancJe europeanis, cuntun cost 
che in rapuart al benefici al è avonde 
limitàt”. Al reste di viodi se e cemût 
che si podarà tornà a invia il progjet 
che al à vat zaromai bogns risultàts 
ma si è fermât e al va tornàt a meti in 
vore cun urgjence, parcè che dut ce 
che al è stàt imbastît al merte di jessi 


inzornàt e mioràt inte sô fruibilitàt. 


He W.T. 


I GNOGNOSAURS SUL MESSAGGERO VENETO 


Di Sabide ai 28 di Jugn, in edicule e je rivade une biele novitàt che e compagnarà 


i furlans par dut l'Istàt. 


I Gnognosaurs, i dinosauruts plui simpatie dal mont, a son sul Messaggero Veneto 


tal insert estîf dal cuotidian diret di Omar Monestier. 


Ogni dì si podaran lei lis aventuris che a contin l'origjin dai personags nassûts dal 


lapis di Dree Venier che di cualchi timp al à screade ancje la pagjine Facebook dai 


Gnognosaurs. Corét in edicule! 


MA DULÀ 
SINO? 








PO FOLK! 
MI SA KE 
O VEVI 
DI INFENTA 
LA LETURE! 





VENIER-PIFANA 2014 








VONDE! 
VONDE! 

DULÀ 
CJATÀ LA 
"PATRIE" 


Séstu 
proprietari di 
une edicule 

o une librarie 
che e varès gust di vê «La Patrie 

dal Friùl»? Aprofite de nestre ufierte 
special «Met fûr la Patrie»: contatinus ae 
nestre mail (info@lapatriedalfriul.org) e 
si metarìn dacuardi par furnîti il gjornàl 
cuntune ufierte pardabon conveniente. 
Par cumò «La Patrie dal Friùl» si cjatile 
te librarie, ediculis e tabacherie dal Friùl, 
li di: 

e LIBRARIE FRIULIBRIS Vie Piave 27, UDIN e° 
LIBRARIE LEONARDO di Maura Pontoni, Vie 

C. Colombo 6, PASIAN DI PRÂT ° LIBRARIE 
TARANTOLA di G. Tavoschi, Vie Vittorio Veneto 

20 - C.P 236, UDIN e GJORNALÂR CIGARS 

di Modotti L., SS. Pontebbana Vie Corecian, C.C. 
Arcobaleno - BASILIAN * EDICULE di Fausto 
Cosatto, Place Venerio, UDIN e EDICULE DAL 
OSPEDAL di Zanoni, Giorgio snc, Placiàl S. Maria 
della Misericordia 15/2, UDIN * ARTECORNICI di 
Alessia Della Mora via Zorutti 26, Campoformido 
(UD) * TABACARIE di Furlano Pierina, Place 
Vittoria 2, MERÉT DI TOMBE ° LIBRARIE 
MODERNA di Zavagno Sante, Cors Roma 34, 
SPILIMBERC (PN) e PAOLONI OMAR - Place 
Concordia 5/1, Orsaria - PREMARIAS • EDICULE 
CURIOSITÀ di Della Schiava & Cavallo, Place San 
Valentin 28, VISEPÈNTE ° EDICOLA MEDEOT 
LIVIANA, Place Marconi 23/a, GARDISCJE 

(GO) ° EDICOLA CHIUSSI MASSIMO, Vie Ciotti, 
GARDISCIE (GO) * LIBRERIA «| LIBRI E ALTRO» 
di Giovanni Puntin, Vie Battisti 37, GARDISCJE 
(GO) e EDICULE PERS di lez Alessandra, Via 
V.Ostermann 7, CUAR DI ROSACIS e CARTOLERIE 
«Il calamaio» di Rosa Bian Fabio, Vie Virgilio 3, 
MANIÀ (PN) * TABACARIE - Ric. LOT di Asquini 
Cristiana, Vie Rome 67, CODROIP e MINIMARKET 
di Savio R. & C. (S.A.S.), Vie Udin 22, Maian (UD) 

* CARTUFFICIO di Franciulli Tiziana, Via Modolet 
2, Romans dal Lusing * GIO-CART di Capolicchio 
Patrizia, Via Latina 1, Romans dal Lusing ° 
TABACARIE-EDICULE di Ursino Alba, Corso Friuli 
27, Migjee e EDICULE Alessandro Bon, via Gramsci 
3, Flumisel e CARTOLIBRARIE Amalia Malacrea, 
place Roma 3, Dael e EDICULE “Marta”, via Udin 

1 Maian ° 

DIRETÔR RESPONSABIL ANDREA VALCIC, 
COLABORADÔRS GIOVANNI DI LENA, ATHOS DI 
STEFANO, VENUSIA DOMINICI, JANEZ ERAT, 
ANGELO FLORAMO, NATASCIA GARGANO, 

TJAŠA GRUDEN, ANTONELLA LANFRIT, MARIO 
MARTINIS, ROMAN MICHELOT, ZUAN LAURIN 
NARDIN, LINDA PICCO, ELISABETTA PITTANA, 
OSCAR PUNTEL, CARLI PUP, MARIANNINA 
ROCCO, CHRISTIAN ROMANINI, MARCO 
STOLFO, WALTER TOMADA, DREE VENIER, MARTA 
VEZZI, PIER ANTONIO ZANINI, DAVID ZANIRATO. 
see PUFICI DI SEGRETARIE DI GLEMONE AL È VIERT 

AL PUBLIC CUN CHEST ORARI OGNI MARTARS 
DES 15.30 AES 17.30 e«* REDAZION E AMINISTRAZION 
VIA BASILIO BROLLO, 6 - 33013 GLEMONE 
(UDIN) - TEL. / FAX 0432 981411 ««* LA GNOVE 
E-MAIL DE PATRIE - INFO@LAPATRIEDALFRIUL. 
ORG ee© VEN A VIODI - \V\WW.LAPATRIEDALFRIUL. 
ORG ee» PROGJET GRAFIC E IMPAGJINAZION °°° DREE 
VENIER, PIER ANTONIO ZANINI - GTOWER.IT 

eee STAMPARIE LITHOSTAMPA S.R.L., PASIAN DI 
PRÀT e** MENSÎL AUTORIZAZION TRIBUNAL DI UDIN 

N. 20 DAL 21.06.1984 «** ABONAMENT PAR UN AN 
25,00 EUROS (PAL FOREST 30,00 EUROS) SUL 
CONT CORINT POSTAL N.12052338 INTESTÀT 

A «LA PATRIE DAL FRIÙL» GLEMONE O ABONITI 
MIDIANT BONIFIC: IBAN N. IT32 V063 4063 8801 
0000 0001 208 ; CODIG BIC: IBSPIT2U LI DE 
CASSE DI SPARAGN DAL FRIÙL-VJ - SEDE DI 
GLEMONE (UD) 

PROPRIETÀT CLAPE DI CULTURE «LA PATRIE 

DAL FRIÙL» «ee «LA PATRIE DAL FRIÙL» E VEN 
PUBLICADE CUL CONTRIBUT FINANZIARI DE 
REGJON FRIUL - V. J. 

eee | ARTICUI A SON SCRITS IN LENGHE FURLANE 
E CU LA GRAFIE UFICIÀL DE REGJON FRIÛL - V. J. 
UNION STAMPE PERIODICHE TALIANE. 


ABONAMENTS --- L'abonament al dure 
un an (undis numars) e al tache cul mês daspò 
che il boletin di Ccp al è rivât tai nestris uficis. Il 
gjornàl e i regài a rivaran cjase dai abonàts par 
pueste. Aboniti sul Cont postal n. 12052338 
intestàt a «La Patrie dal Friùl» Glemone. Sul 
boletinimpensiti discrivilaforme diabonament 
e, tal câs dal ABONAMENT + REGÀL*, il regal 
che tu âs sielzùt. O aboniti midiant bonific: 
IBAN n. IT32 V063 4063 8801 0000 0001 
208 — Casse di Sparagn dal Friùl-VJ, Sede 
di GLEMONE (UD) Sul bonific impensiti di 
scrivi la forme di abonament, mandanus ancje 
une e-mail cul to indirs complet e, tal câs dal 
ABONAMENT + REGÀL*, il regal che tu âs 
sielzùt. Abonament par un an (Italie) 25,00 
Euros; ABONAMENT + REGÀL* (Italie) 
30,00 Euros; Abonament pal forest (fùr Italie) 
30,00 Euros; Abonament pai ambients (Italie) 
20,00 Euros ee* *par l'abonament + regâl us 
din la pussibilitàt di vê una opare par furlan 
a presit une vore ridot siele une jenfri de 
propuestis (viôd sul sît ae pagjine CEMUT 
ABONASI). 

Scomencade culprinnumardal2014, 
ve ca la nestre "cuintristorie” de prime 
vuere mondial memoreade chest 
an. Une grande tragjedie che e à 
puartade la muart di tante puare 
int, e che in Friùl e à metût furlans 
cuintri furlans in non di decisions 
cjapadis parsore dal lôr cjâf. Nô o 
contarìn storiis e aspiets de cuistion 
che la retoriche dai Stâts nazionâi no 
à mai contàt. ** Redazion 


No si conte mai, in nissune vuere, il 
numar dai fruts che a restin stricàts 
di ché machine orende che ju glot 
Pal solit a 
muerin di fam. O pûr a fasin il bot 


cence misericordie. 


zuiant cun cualchi bombe restade 
platade. Mutilât, strupiâts, vuarps. 
A pain il cost plui alt. Ur mûr il pari 
in trincee. O il fradi. Ur violentin la 
mari, o ur puartin vie la sûr. Chest 
colp o vin voie di contà une storie che 
pal solit no ven mai ripuartade: 1 fruts 
che si pierdin, che a vegnin puartàts 
vie dal aiarat neri di cualchi bataie, 
che no cJatin plui la strade di cJase 
cirint di scjampà. Une aventure che 
e à il savòr de liende. In cualchi 
câs la disperazion di une tragjedie 
cence pussibilitàt di riscat. Tignint 
cont dome de provincie di Udin, il 
numar dai pigui sdrumàts dai events 
militàrs, chei sot dai cuindis agns, 
al è pardabon impressionant: une 
ricercje cetant scrupolose, puartade 
indevant in chescj ultins agns di 
Daniele Ceschin, nus conte che 
a forin 48.172. La plui part di lôr 
pierdint il contat cu la famee, i amîs, 
i parincj. In tanc] a rivarin adiriture 
in Sicilie, plens di fam, malatiis, 
disperàts. Nissun nol veve proviodît 
vivars par lôr. Dispès a finivin in 
cualchi orfanotrofi, o in cualchi 
convent. Ma e jere la soluzion plui 
fortunade. Centenàrs di fruts, a partî 
di trê agns, la plui part di lôr e veve 
cinc o nûf agns al massim, investîts 
de int che è scJjampave, sburtàts 
parsore di cualchi tren o di cualchi 
cjar, a rivarin a Milan tal 1917 e 
a vignerin smistàts di un istitàt a 
chel altri. A son cence famee, che 
magari e je rivade a Napoli sepidiu 
in ce maniere. Di une bande e di 
ché altre cence savé ce che al jere 
capitàt a di chei altris. Vîfs o muarts? 
In pericul o metàts in sigurece? No 
si pues nancJje imagjinàsi la pòre, 
il marum, la disperazion dal sigàr 
dai plui picinins, ma ancje des 
maris. I documents esaminàts nus 
contin storiis di pòre. Centenàrs di 
chescj frutins no forin nancje mai 
plui reclamàts. Forsit a jerin restàts 
vuarfins, o forsit la disperazion, in 
cierts moments, e je cussì grande 
che e oblee a pensa ai fruts che a 
son dongje, che tu puedis ancjemò 
salva e controlà, pluitost che meti 
il cûr in ansie dar di chei che si 
son pierdàts pe strade. Par ironie 


DISSEN DI GIOVANNI DI LENA 


dal destin i fruts spierdîts, rispiet 
a chei che a restarin dispatriàts cu 
lis lôr fameis, a poderin gjoldi di un 
minim di assistence e di custodie, a 
poderin studià e mangjà e protezisi 
sot di un tet. Chei altris invezit a 
forin dopràts par judâ a lavorà lis 
impresis di vuere, scjampàts ae 
furie dai scombatiments ma ae fin 
consum@ts di une vite di fadie e di 
strachetàt. Cussì tantis fameis che a 
vevin puartàt in sigurece i lôr fruts 
lontan dai pericui ae fin a preferivin 
lassâju tai istitàts e tai orfanotrofis, 
par permetiur une vite almancul in 
aparence plui decente e sigure. Aes 
volte e lave ben. Come par esempli 
il câs de Colonie di Città di Castello, 
là che tancj frutins furlans a forin 
consegnîts, cu la precedence pai 
vuarfins di vuere, o pai fîs di ggenitòrs 
dispierdîts, e ancjemò pai vuarfins 
di mari cul pari al front. Il progjet 
al jere chel di fàur studià economie 
agrarie dongje de pratiche di vite 
sul cjamps: a imparavin a molzi, a 
tignî cure dal ort e dai cjamps. Chei 
che a tornarin a cjase dopo cualchi 
an a poderin sei integràts intal setòr 
de agricolture. Ma no stin a pensà 
che la situazion psicologjiche e 
morâl dai piçui ospits e fos tant 
biele. Simpri Ceschin nus puarte 
la testimoneance di frututs plens di 
miserie, di pòre, simpri a cori dar 
cul pinsîr ae cjase sbandonade, ai 
afiets; cussì sbrendolAts tai vistîts e 
sporcs di pulgs e pedoi. Dispès, nus 


1914 - 


2014 IL CENTENARI 


DES BAUSIIS E DE VERGOGNE 


La armade dai fruts pierdUts 


Angelo Floramo 


È 


SI 





contin lis cJartis e i documents, no 
vevin scarpis, a scugnivin cjaminà 
discoles; ancje par chest a vignivin 
cjapàts di mire di chei abitans 
des comunitàts là che a vignivin 
ospitàts. Al conte un memorial cjatàt 
simpri di Ceschin che al ripuarte la 
testimoneance di un di chei fruts: 
“i fantats sicilians nus jemplavin 
di pachis, nus clamavin “Rossi del 
Nord”. Par câs, cuant che o rivarin 
nô, pe prime volte al neveà. E ché int 
che no veve mai viodude la néf nus 
sbeleave.Ifrutsnuscjolevinviedisint 
che se al veve neveât e jere colpe 
nestre, che la néf le vevin puartade 
nô dal Nord”. Di Istat lis robariis di 
cualchi milug o di cualchi cJariesie, 
di Autun di un rap di ue, di Invier di 
cualchi len, e salvave de fam. Il bosc 
al garantive di vivi: cjastinis, cualchi 
trapule pai ucieluts. Oviementri une 
condizion che e veve di sedi platade, 
scuindude, contade par lidròs, come 
che spes al à fat il spirt nazionalist 
talian cuant che al veve di fà i conts 
cu la sô memorie. 

Ancje par chest la propagande 


N A 


nazionalistiche taliane e à pensà 
ben di profità dai fruts pierdûts par 
une reson politiche evidente: cussì 
tal Istat dal 1918 su la stampe taliane 
e fo difondude la storie di un frutut 
di S. Denêl, un pigul vuarfin, che si 
sarès volontariementri unît a une 
compagnie di ardîts par judâju intes 
operazions militàrs: al montave sui 


fi dal telegraf par justàju, al faseve 


cualchi servizi ai soldats. Al veve di 
nassi un mît, une storie gloriose tant 
che chés contadis tal “Libro Cuore”, 
là che si fondave tal patriotisim e 
tai sintiments talians nazionalisc] e 
militarizàts un sens di identitàt che di 
li a cualchi an al varès cuintribandàt 
ancje il Fassisim cui siei Balilla. La 
veretàt, come che si pues capî, e 
je une vore diferente. Chesc] fruts 
robàts dal stàt talian e sbandonàts a 
vignivin sù come salvadis, ae buine, 
e je vere, ma ancje a scuvierzevin 
un sens identitari straordinari tra 
di lôr. No vevin nuie ce spartî cu 
lis comunitàts là che a jerin stàts 
sdrumats vie pe basse Italie. E 
che ju cjalavin cun difidence, ju 
tratavin cun tristerie. A_fevelavin 
une lenghe che no si capive, se no 
tra di lôr. A jerin “chei ros dal nord 
che a puartin la néf”. A vivevin tal 
salvadi. No, propite no jerin talians 
come chei altris. A saran ancje stàts 
dispatriàts, dismenteàts, cence pan e 
cence scarpis, ma a vevin fuart chel 
sintiment di identitàt, platàt tal cùr 
sot i smuarseons de fam, che dispès 
al nas ledròs, par diference, e si fâs 
solidarietàt, union di fradis, voie di 
riscat. Rabie. Forsit la sperance di 
libertàt e di autonomie dal nestri 
Popul, se no je passade intes trinceis, 
tal svintulà retoric di bandieris 
insanganadis e no voludis, le àn 
sgarfade chesc] fruts pierdîìs, sot de 
néf, cjatantle biele e intate, tant che 
une cJastine incocolade tal so ric. Il 


